প্রত্যেক মুসলমান ইসলামের দৃষ্টিতে ব্যক্তি হিসেবে সর্বদার জন্য পবিত্র। তবে কিছু কিছু কারণে সাময়িক সময়ের জন্য দৈহিকভাবে অপবিত্র হয়ে থাকে। পুরুষ অবিত্র হয় দু’কারণে। যথা- বীর্যপাত ও যৌনমিলন। আর নারী উপরোক্ত দুই কারণসহ আরও দুই কারণে অপবিত্র হয়। ওই সময়গুলো হল- মাসিক ঋতুস্রাব ও সন্তান প্রসব পরবর্তী স্রাব। দৈহিকভাবে অপবিত্র নর-নারী গোসল করার দ্বারা পবিত্র হয়।\nপবিত্র ধর্মগ্রন্থ কোরআন হলো মহান আল্লাহর বাণী। যা সর্বোচ্চ পবিত্র ও মর্যাদাসম্পন্ন। তাই এ পবিত্রতা ও মর্যাদা অক্ষুন্ন রাখার স্বার্থে কোরআন স্পর্শ করার জন্য ও তা পাঠ করার জন্য দৈহিক পবিত্রতার শর্তারোপ করা হয়েছে। যে মুসলমান কোরআন স্পর্শ করতে ও তা পাঠ করতে ইচ্ছুক- তাকে অবশ্যই দৈহিকভাবে পবিত্র হতে হবে।\nকোরআনে কারিম স্পর্শ করা প্রসঙ্গে পবিত্র কোরআনের সূরা ওয়াকিয়ার ৭৯ নম্বর আয়াতে ইরশাদ হয়েছে, ‘একে স্পর্শ করবে না তবে যারা পবিত্র শুধু তারাই।’ এ আয়াতের ব্যাখ্যা দু’ধরণের।\nতাফসিরে ইবনে কাসিরে উভয় ব্যাখ্যা উল্লেখ করা হয়েছে। কোরআনের স্বতন্ত্র বিশেষ বচননীতির আলোকে আয়াতের উভয় ব্যাখ্যাই সঠিক ও যথার্থ। একটি ব্যাখ্যা হলো- ঊর্ধ্বজগতে লৌহে মাহফুজে সংরক্ষিত কোরআনের নুরানি কপিকে ফেরেশতা ছাড়া কোনো জিন, শয়তান স্পর্শ করে না।\nআরেকটি ব্যাখ্যা হলো- দুনিয়াতে গ্রন্থাকারে লিখিত কোরআনের দৃশ্যমান কপিকে শুধু তারাই স্পর্শ করবে যারা পবিত্র। এ দ্বিতীয় ব্যাখ্যার আলোকে আয়াতটি নিছক সংবাদ নয় বরং কোরআন স্পর্শ করা প্রসঙ্গে একটি বিধান। যা কোরআনের অন্যান্য বিধানের মতোই মুসলমানদের জন্য অবশ্যই পালনীয়। অতএব, যার ওপর অজু, গোসল ফরজ তার জন্য কোরআনে কারিম স্পর্শ করা জায়েয নেই।\nকোরআন পাঠ প্রসঙ্গে মহানবী হজরত রাসূলুল্লাহ (সা.) ইরশাদ করেছেন, ‘ঋতুবতী নারী ও জুনুব ব্যক্তি (যার ওপর গোসল ফরজ) কোরআনের কিছুই পাঠ করবে না।’ –সুনানে তিরমিজি: ১৩১\nকেননা, এ বক্তব্যের সমর্থনে সহিহ হাদিস আছে। হজরত আলী (রা.) বর্ণনা করেন, ‘মহানবী সাল্লাল্লাহু আলাইহি ওয়াসাল্লাম জুনুব না হলে (গোসল ফরজ না হলে) যে কোনো অবস্থায় আমাদের কোরআন শোনাতেন।’ এ হাদিসের গ্রহযোগ্যতা সম্পর্কে মন্তব্য করতে যেয়ে ইমাম তিরমিজি (রহ.) বলেছেন, এ হাদিসটি হাসান সহিহ।\nহজরত আলী (রা.) আরও বর্ণনা করেন, একদা আমি আল্লাহর রাসূল সাল্লাল্লাহু আলাইহি ওয়াসাল্লামকে দেখলাম, তিনি অজু করে কোরআন পাঠ করলেন। তিনি বললেন, এভাবে কোরআন পাঠ করবে সে ব্যক্তি; যার ওপর গোসল ফরজ নয়। কিন্তু যার ওপর গোসল ফরজ সে কোরআন পাঠ করবে না।\nহজরত আবদুল্লাহ ইবনে রাওয়াহা (রা.) বলেন, আল্লাহর রাসূল সাল্লাল্লাহু আলাইহি ওয়াসাল্লাম জুনুব অবস্থায় (গোসল ফরজ অবস্থায়) কোরআন তেলাওয়াত করতে আমাদেরকে নিষেধ করেছেন। ইমাম দারা কুতনি এ হাদিস উল্লেখ করার পর মন্তব্য করেছেন- এর বর্ণনাধারা গ্রহণযোগ্য।\nইমাম তিরমিজি তার সুনানে ১৩১ ও ১৪৬ নম্বর হাদিসের পরে মন্তব্য করেছেন অধিকাংশ জ্ঞানী সাহাবা ও তাবিয়িন অপবিত্র অবস্থায় কোরআন তেলাওয়াতকে নিষিদ্ধ মনে করতেন। সুফিয়ান সাওরি, ইবনুল মোবারক, শাফি ও আহমাদসহ পরবর্তী সময়ের ইসলামি স্কলাররাও মনে করতে ঋতুবতী নারী ও জুনুব ব্যক্তির জন্য কোরআন তেলাওয়াত করা জায়েয নেই।\nএ প্রসঙ্গে বিভিন্ন মাজহাবের মত উল্লেখ করতে যেয়ে জগদ্বিখ্যাত গ্রন্থ আলফিকহু আলা মাজাহিবিল আরবাআতে উল্লেখ করা হয়েছে, ‘হানাফি ফেকাহবিদদের মতে, যার ওপর গোসল ফরজ তার জন্য কোরআন পাঠ করা হারাম। তা পরিমাণে সামান্যই হোক অথবা বেশি। তবে দুই অবস্থায় কোরআনের আয়াত পাঠ করা যায়। কোনো বিশেষ কাজ শুরুর আগে বিসমিল্লাহ পূর্ণ পাঠ করতে পারবে। যদিও তা কোরআনেরই আয়াত।\nদোয়া করার জন্য অথবা কারও প্রশংসা করার জন্যে কোরআনের ছোট কোনো বাক্যাংশ পাঠ করা যাবে। ... শাফিয়ি ফেকাহবিদদের মতে, যার ওপর গোসল ফরজ তার জন্য কোরআন তেলাওয়াতের ইচ্ছায় কোরআনের একটি শব্দও পাঠ করা হারাম।\nতবে এর দ্বারা শুধু জিকির উদ্দেশ্য হলে, অথবা অনিচ্ছায় মুখ থেকে উচ্চারিত হলে তা হারাম হবে না। যেমন, কোনো কাজের আগে বিসমিল্লাহ পূর্ণ বলা যাবে। গাড়িতে উঠে সুবহানাল্লাজি... শেষ পর্যন্ত বলা যাবে। ... হাম্বলি ফেকাহবিদদের মতে, যার ওপর গোসল ফরজ তার জন্য অতি ছোট আয়াত অথবা বড় আয়াতের অনুরূপ ছোট অংশ পাঠ করা জায়েয। এর চেয়ে বেশি হলে তা জায়েয হবে না। তবে কোরআনের যে সব আয়াত জিকিরের আয়াত হিসেবে প্রসিদ্ধ ও স্বীকৃত সেগুলো- সংশ্লিষ্ট কাজের সময় পাঠ করা যাবে।\nসার কথা হলো- নারীর মাসিক ঋতুস্রাব হলে, সন্তান প্রসব পরবর্তী স্রাব হলে এবং নর-নারী যৌনমিলন করলে অথবা বীর্যপাত হলে পবিত্রতা লাভের পূর্বে কোরআন স্পর্শ করা যাবে না ও পাঠ করা যাবে না। তবে যে কোনো জিকির করা যাবে, তাসবিহ পাঠ করা যাবে এবং দোয়া-ইস্তেগফার করা যাবে।


মাধবকুন্ড জলপ্রপাত কবে পর্যটকদের জন্য ফের উন্মুক্ত হবে? - CNNEWS24.COM\nমাধবকুন্ড জলপ্রপাত কবে পর্যটকদের জন্য ফের উন্মুক্ত হবে?\nআগস্ট ১৩, ২০১৭ by Md Mosarof Hossen Rayhan\nমাধবকুন্ড জলপ্রপাত ও ইকোপার্ক দেশের সর্ববৃহৎ জলপ্রপাত। জলপ্রপাতের সৌন্দর্য্য উপভোগ করার জন্য দেশের বিভিন্ন প্রান্ত থেকে হাজার হাজার পর্যটকরা প্রতিদিন ভিড় করতো। লোকে লোকরন্য হয়ে যেত এলাকাটি। পর্যটকদের পদচারনায় যে এলাকাটি প্রতিনিদিন সরগরম থাকতো সেই এলাকাটি বিগত ২ মাস থেকে নিস্বব্ধ। কারণ পাহাড়ি ঢল আর ভারি বর্ষণে অভ্যন্তরীণ রাস্তায় ফাটল ও ধস দেখা দিলে ২১ জুন থেকে বনবিভাগ এ পর্যটন কেন্দ্রটির প্রধান ফটক বন্ধ করে দেয়। কর্তপক্ষের নিষেধাজ্ঞা জারির কারণে নানা প্রতিকুলতা ডিঙিয়ে দুর দুরান্তের পর্যটক মাধবকুন্ড এলাকায় পৌছেও জলপ্রপাত না দেখেই ফিরে যেতে হয় বাধ্য হয়ে। গত ঈদুল ফিতরে মাধবকুন্ডের সৌন্দর্য উপভোগ থেকে বঞ্চিত হন প্রকৃতিপ্রেমীরা। বিভাগীয় বন কর্মকর্তা এসএম মনিরুল হক ১০ আগষ্ট ইকোপার্কের প্রধান ফটক উন্মুক্ত করার আশ্বাস দিলেও পর্যটন সংশ্লিষ্টদের মাঝে স্বস্তি দেখা দিলেও শেষ পর্যন্ত তা বাস্তবায়ন না করায় ক্ষোভ ও হতাশা বিরাজ করছে।\nজানা গেছে, গত জুন মাসের দ্বিতীয় সপ্তাহের ভারি বর্ষণ আর পাহাড়ি ঢলে মাধবকুন্ড জলপ্রপাতের অভ্যন্তরীণ রাস্তায় ফাটল, যাতায়াতের সিড়ির নিচের কিছু মাটি দেবে যায়। এতে রাস্তাটি ঝুকিপুর্ণ হয়ে উঠে। অনাকাঙ্খিত দুর্ঘটনা এড়াতে স্থানীয় প্রশাসন ২১ জুন থেকে মাধবকু-ের অভ্যন্তরে পর্যটক প্রবেশ বন্ধ করে দেয়। এরপর থেকে নিস্তব্ধ হয়ে পড়ে দেশের অন্যতম এ পর্যটন এলাকাটি। কিন্তু ঈদুল ফিতরের আনন্দ উপভোগে হাজার হাজার পর্যটক মাধবকুন্ডে ছুটলেও ভেতরে প্রবেশ করতে না পেরে অনেকে বন্ধ ফটকের সামনে সেলফি তুলেই জলপ্রপাত দেখার স্বাদ মিটিয়ে নেন।\nব্যবসায়ী এনাম উদ্দিন, আব্দুল হান্নান, ইমরান আহমদ, হেলাল উদ্দিন জানান, রাস্তায় সামান্য ফাটল ও ধসের কারণে ইকোপার্কের গেট বন্ধ করে দেয়ার যুক্তি তাদের বোধগম্য নয়। যখন রাস্তাঘাট পাকা ছিল না, এরচেয়ে অনেক খারাপ অবস্থায়ও মানুষজন মাধবকুন্ডে যাতায়াত করেছে।\nস্থানীয় আদিবাসি গ্রাম প্রধান ওয়ানবর এল গিরি জানান, বিভাগীয় বন কর্মকর্তা এসএম মনিরুল হক ১০ আগষ্ট ইকোপার্কের গেট খুলার আশ্বাস দিলেও খুলে দেয়া হয়নি।\nসহকারী রেঞ্জ কর্মকর্তা শেখর রঞ্জন দাস জানান, রাস্তার মেরামত কাজ ও দুর্ঘটনা এড়াতে ২১ জুনের বিভাগীয় বন কর্মকর্তার অফিস আদেশে ইকোপার্কের প্রধান ফটক তালাবদ্ধ করা হয়। বিভাগীয় বন কর্মকর্তা ১০ আগষ্ট খুলে দেয়ার আশ্বাস দিলেও সংস্কার কাজ সম্পন্ন না হওয়ায় তা সম্ভব হয়নি। তবে আগামী ঈদুল আজহার আগে মাধবকুন্ড ইকোপার্ক পর্যটকদের জন্য খুলে দেয়ার চেষ্টা চলছে।\nPrevসাত খুন মামলার আপিলের রায় হলো না আজ\nNextশিক্ষার্থীদের নৈতিক শিক্ষায় ফেনীর ‘সততা স্টোর’


যেনে নিন কেন প্রতিদিন ১ টি করে টমেটো খাবেন? – BangaliTalks\nHome / HEALTH / যেনে নিন কেন প্রতিদিন ১ টি করে টমেটো খাবেন?\nPrevious ইউরিক অ্যাসিড কী? এর জন্য কী কী সমস্যা হয়? কী করবেন?\nNext চুলের যত্নে আদার রসের ৪ উপকারিতা


প্রকাশিত: ২২ এপ্রিল ২০১৯, সোমবার ০৭:২৯ পিএম | আপডেট: ২২ এপ্রিল ২০১৯, সোমবার ০৮:২৪ পিএম\nঢাকা : একাদশ জাতীয় সংসদ নির্বাচনে বিজয়ী বিএনপির ছয়জন সদস্যের শপথ নিয়ে অনিশ্চয়তা কাটেনি এখনো। যদিও আগামী ৩০ এপ্রিলের মধ্যে তাঁরা শপথ না নিলে আসনগুলো শূন্য হবে। তবে নির্ধারিত সময়ের মধ্যে তাঁরা শপথ নেবেন বলে আশা করছেন স্পিকার ড. শিরীন শারমিন চৌধুরী। তাঁদের সংসদে কথা বলার পর্যাপ্ত সুযোগ দেওয়া হবে বলে আশ্বাস দিয়েছেন তিনি।\nসংসদ সচিবালয়ের সংশ্লিষ্ট কর্মকর্তারা জানান, আগামী ৩০ এপ্রিলের মধ্যে তাঁদের শপথ নিতে হবে। কারণ কার্যপ্রণালি বিধি অনুযায়ী নির্বাচনে বিজয়ী কোনো সদস্য ওই সংসদের প্রথম অধিবেশন শুরু হওয়ার ৯০ দিনের মধ্যে শপথ না নিলে তাঁর আসন শূন্য হবে। একাদশ জাতীয় সংসদের প্রথম অধিবেশন শুরু হয় গত ৩০ জানুয়ারি। নির্ধারিত সময়ের মধ্যে ওই সংসদ সদস্যরা শপথ নেবেন বলে আশা প্রকাশ করেছেন স্পিকার ড. শিরীন শারমিন চৌধুরী। তিনি গণমাধ্যমকে বলেন, ওই সময়ের মধ্যে তাঁরা আগ্রহ প্রকাশ করলে শপথ অনুষ্ঠানের আয়োজন করা হবে।\nগণফোরামের দুই সংসদ সদস্যের মধ্যে মৌলভীবাজার-২ আসন থেকে বিএনপির প্রতীক নিয়ে নির্বাচিত সুলতান মোহাম্মদ মনসুর গত ৭ মার্চ শপথ নিয়ে সংসদে যোগ দেন। সিলেট-২ আসন থেকে গণফোরামের প্রতীক নিয়ে নির্বাচিত মোকাব্বির খানও গত ২ এপ্রিল শপথ নেন। কিন্তু বিএনপি থেকে নির্বাচিত ছয়জন শপথের বিষয়ে এখনো কিছু জানাননি সংসদ সচিবালয়কে। বিএনপি থেকে নির্বাচিত ছয়জন হলেন মির্জা ফখরুল ইসলাম আলমগীর, মোশাররফ হোসেন, জাহিদুর রহমান, আমিনুল ইসলাম, হারুণ অর রশীদ ও উকিল আব্দুস সাত্তার।


Bihar Elections BJP Covid Vaccine General News: বিহারের জন্য শুধু বিনামূল্যে ভ্যাকসিন! বিজেপির ইস্তেহার নিয়ে ক্ষুব্ধ বিরোধীরা\nদেশের বাকি রাজ্যগুলির মানুষ কি তাহলে বানের জলে ভেসে এসেছেন? প্রশ্ন বিরোধীদের।\nOctober 22, 2020 10:21:59 pm\nবিহারের নির্বাচনে জিততে মরিয়া বিজেপি বৃহস্পতিবারই ইস্তেহার প্রকাশ করে দাবি করেছে, ক্ষমতায় ফিরলে বিনামূল্যে বিহারবাসীকে করোনার ভ্যাকসিন দেবে এনডিএ সরকার। কেন্দ্রীয় অর্থমন্ত্রী নির্মলা সীতারমণের এই ঘোষণার পরই অবিজেপি রাজ্যগুলি অসন্তোষ প্রকাশ করেছে। বিরোধী দলগুলির প্রশ্ন, “তাহলে কি শুধুই বিহারবাসী ফ্রিতে ভ্যাকসিন পাবেন? দেশের বাকি রাজ্যগুলির মানুষ কি তাহলে বানের জলে ভেসে এসেছেন?” বিরোধীদের কটাক্ষ, “বিজেপিকে ভোট না দিলে ফ্রি ভ্যাকসিন পাবেন না জনতা!”\nরাহুল গান্ধী কড়া আক্রমণ শানিয়ে টুইটে লিখেছেন, “কেন্দ্রীয় সরকার ভ্যাকসিন বণ্টনের পদ্ধতি ঘোষণা করেছে। দয়া করে সবাই রাজ্যভিত্তিক নির্বাচনের দিন জেনে নিন, তাহলে জানতে পারবেন কবে ভ্যাকসিন পাবেন। এটাও একটা মিথ্যা প্রতিশ্রুতি।” নির্বাচন কমিশনের দৃষ্টি আকর্ষণ করে কংগ্রেস সাংসদ শশী থারুর টুইট করেছেন, “তুমি আমায় ভোট দাও, আমি তোমাকে ভ্যাকসিন দেব! এরপরেও নির্বাচন কমিশন অর্থমন্ত্রীর বিরুদ্ধে ব্যবস্থা নেবে না?”\nছত্তিশগড়ের মুখ্যমন্ত্রী ভূপেশ বাঘেল বিজেপিকে ভ্যাকসিনের রাজনীতি করার জন্য তোপ দেগেছেন। কংগ্রেস আক্রমণ শানিয়ে বলেছে, অর্থমন্ত্রী কি এটা বলতে চাইছেন, “যে অন্য রাজ্যের মানুষদের ভ্যাকসিনের জন্য টাকা দিতে হবে! জীবনের জন্য মানুষকে মূল্য দিতে বলছে বিজেপি? ভারতে সমস্ত গণ টিকাকরণ তা সে পোলিও হোক বা গুটিবসন্ত রোগ হোক, সরকার সবময় বিনামূল্যেই বণ্টন করেছে। বিজেপি কি সেই প্রথার বিপরীতে যেতে চাইছে?” কাশ্মীরের প্রাক্তন মুখ্যমন্ত্রী ওমর আবদুল্লার কটাক্ষ, “বিজেপি মনে হয় নিজের পকেট থেকে ভ্যাকসিনের খরচ দেবে, এমন ভাব করছে!”\nএদিন ইস্তেহার প্রকাশ করে কেন্দ্রীয় অর্থমন্ত্রী নির্মলা সীতারমণ বলেন, “দল নির্বাচনের প্রতিশ্রুতি পূরণে বিশ্বাস করে। যত দ্রুত কোভিড-১৯ ভ্যাকসিন বড় অংশে উৎপাদন করা যাবে তত তাড়াতাড়ি বিহারের প্রতিটি মানুষ বিনামূল্যে টিকা পাবে। আমাদের নির্বাচনী ইস্তেহারে এটিকেই প্রথম প্রতিশ্রুতি উল্লেখ করা হয়েছে।”\nBihar ElectionsNirmala Sitharaman\nWeb Title: Bjps free covid vaccine promise comes under opposition fire


মুহাররম ও আশুরার তাৎপর্য ও বিধান মুহাররম ও আশুরার তাৎপর্য ও বিধান – swadeshbichitra.com\nআন্তর্জাতিক, জাতীয়, শিক্ষা, সারাদেশ, সাহিত্য\nমুহাম্মাদ ইলিয়াস আহমাদ ।।\nমুহাররম হিজরী সনের প্রথম মাস৷ এটি ‘আরবায়াতুন হুরুম’ তথা হারামকৃত মাস চতুষ্টয়ের অন্যতম। আরবায়াতুন হুরুম সম্বদ্ধে আল্লাহ তায়ালা ইরশাদ করেন।নিশ্চয় মাসসমূহের গণনা আল্লাহর কাছে বার মাস আল্লাহর কিতাবে,(সেদিন থেকে) যেদিন তিনি আসমান ও যমীন সৃষ্টি করেছেন। এর মধ্য থেকে চারটি সম্মানিত, এটাই প্রতিষ্ঠিত দ্বীন। সুতরাং তোমরা এ মাসসমূহে নিজদের উপর কোন জুলুম করো না। (সূরা তাওবা ৩৬ আয়াত৷)\nহাদীস শরীফে বর্নিত আছে।হযরত আবূ বাকরাহ রাযিঃ থেকে বর্ণিত৷ হযরত নবী কারীম সাল্লাল্লাহু আলাইহি ওয়া সাল্লাম বলেছেনঃ আল্লাহ তায়ালা যে দিন আসমান ও যমীন সৃষ্টি করেছেন, সে দিন হতে সময় যেভাবে আবর্তিত হচ্ছিল আজও তা সেভাবে আবর্তিত হচ্ছে। বারো মাসে এক বছর। এর মধ্যে চারটি মাস সম্মানিত। তিনটি পর পর জিলকদ, জিলহজ ও মুহাররম৷ আর চতুর্থটি হলো রজব। সনদ সহীহ৷ (সহীহুল বুখারী ৩১৯৭ হাদীস৷)\nমুহাররম শব্দের অর্থ নিষিদ্ধ বা পবিত্র। মুহাররম, রজব, জিলকদ, জিলহজ্ব এ ৪টি মাসে ঝগড়া-বিবাদ ও যুদ্ধ বিগ্রহ করা নিষিদ্ধ। এরকম নিষিদ্ধ কর্মকান্ড থেকে মাসটি পবিত্র বলেই ইহাকে মুহাররম বা পবিত্র মাস বলা হয়ে থাকে। হযরত রাসূল সাল্লাল্লাহু আলাইহি ওয়া সাল্লাম এ মাসে কোন ধর্মযুদ্ধ করেননি। এমনকি ইসলাম পূর্ব যুগেও এ মাসে শান্তি বিরাজ করতো। সুতরাং তোমরা এই মাসগুলোতে পাপাচার করে নিজেদের উপর জুলুম করো না। (সুরা তাওবা ৩৬ আয়াত৷ তাফসীরে ইবনে কাসীর ৪/৫৯১ পৃষ্ঠা৷)\nউক্ত আয়াতের তাফসীরে হযরত কাতাদাহ রাযিঃ বলেছেনঃ আল্লাহ তায়ালা যাকে ইচ্ছা তার মর্যাদাকে সমুন্নত করেন৷ তিনি তার সৃষ্টি হতে খাঁটি ও উৎকৃষ্টগুলোকে মনোনীত করেছেন৷ যেমন- ফেরেশতাদের মধ্য থেকে দূত মনোনীত করেছেন৷মানব জাতির মধ্য থেকে রাসূলদেরকে মনোনীত করেছেন৷কালামের মধ্য থেকে তাঁর যিকিরকে পছন্দ করেছেন। জমিনের মধ্য থেকে মাসজিদ সমূহকে পছন্দ করেছেন৷। মাসগুলোর মধ্য থেকে রমযান ও সম্মানিত মাস চতুষ্টয়কে নির্বাচন করেছেন৷ দিনগুলোর মধ্য থেকে জুমুআর দিনকে বাছাই করেছেন৷রাত্রগুলোর মধ্য থেকে লাইলাতুল কদরকে মনোনীত করেছেন। এভাবে আল্লাহ তায়ালা যেটাকে ইচ্ছা একটির উপর অন্যটিকে প্রাধান্য ও শ্রেষ্ঠত্ব দান করেছেন৷ সুতরাং আল্লাহ যাদের সম্মানিত করেছেন, তোমরাও তাদের সম্মান প্রদর্শন কর। (তাফসীরে ইবনে কাসীর ৪/৫৯১- ৫৯২ পৃষ্ঠা৷)\nইয়াওমে আশুরাইসলামে বরকতময় ও ঐতিহাসিক যে কয়েকটি দিবস রয়েছে তন্মধ্যে আশুরা অন্যতম। আশুরা শব্দটি আরবী ‘আশরুন’ থেকে উদগত। আশুরা অর্থ দশ বা দশম। আক্ষরিক অর্থে যেকোন মাসের দশ তারিখকেই আশুরা বলা যায়। কিন্তু ইসলামী পরিভাষায় কেবলমাত্র হিজরী সনের প্রথম মাস মুহাররমের দশ তারিখকেই আশুরা বলা হয়। রমযানের রোযা ফরয হওয়ার পূর্বে আশুরার রোযা ফরয ছিলো। অতপর, রমযানের রোযা ফরয হওয়ার পর আশুরার রোযা নফল হয়ে যায়৷ (সুনানে আবু দাউদ ২৪৪২ হাদীস৷ আহকামুস সিয়াম ১৩ পৃষ্ঠা৷)\nপ্রাচীন আরবরা জাহেলিয়াতের যুগে আশুরার দিন রোযা রেখে কাবা শরীফে নতূন গিলাফ চড়াত এবং দর্শনার্থীদের জন্য কাবা ঘরের দরজা খোলা রাখত। তারা এ রোযাকে হযরত ইবরাহীম (আঃ) প্রতি আরোপ করত৷ কেননা হযরত ইবরাহীম (আঃ) এ রোযা রেখেছেন৷ হযরত রাসুলুল্লাহ সাল্লাল্লাহু আলাইহি ওয়া সাল্লাম নিজেও এ রোযা রাখতেন৷ অতপর তিনি যখন মদিনায় হিজরত করলেন, তখন দেখলেন যে, মদিনার ইয়াহুদীরাও এদিনে রোযা রাখে৷ তখন তিনিও সেদিন রোযা রাখলেন এবং সাহাবীদের রোযা রাখতে তাকীদ করলেন৷ যেমন হাদীস শরীফে বর্ণিত হয়েছে।হযরত আয়িশা রাযিঃ থেকে বর্ণিত৷ হযরতরাসূলুল্লাহ সাল্লাল্লাহু আলাইহি ওয়া সাল্লাম আশূরার দিন রোযা রাখতেন এবং এ দিন রোযা রাখতে নির্দেশ দিতেন। সনদ সহীহ৷ (সহীহুল বুখারী ১৮৯৩ হাদীস৷ সহীহু মুসলিম ১১২৫ হাদীস৷ সুনানে ইবনে মাজাহ ১৭৩৩ হাদীস৷ সুনানে তিরমিযী ৭৫৩ হাদীস৷ সুনানে আবূ দাউদ ২৪৪২ হাদীস৷ মুসনাদে আহমাদ ২৩৪৯১ হাদীস৷)\nহাদীস শরীফে আরও বর্ণিত হয়েছে-হযরত ইবনে আব্বাস রাযিঃ থেকে বর্ণিত৷ হযরত রাসুলুল্লাহ সাল্লাল্লাহু আলাইহি ওয়াসাল্লাম যখন মদিনা হিযরত করেন, তখন মদিনার ইয়াহুদিদের মুহাররমের ১০ তারিখে রোযা রাখতে দেখেন। তখন রাসুলুল্লাহ সাল্লাল্লাহু আলাইহি ওয়াসাল্লাম তাদের জিজ্ঞাসা করলেনঃ তোমরা এদিনে রোযা রাখো কেনো? তারা বললোঃ এটা আমাদের মুক্তির দিবস। মহান আল্লাহ এদিনে হযরত মুসা (আঃ) ও তাঁর সম্প্রদায়কে ফেরাউনের কবল থেকে মুক্তি দিয়েছেন ও ফেরাউনকে তার দলবলসহ সাগরে নিমজ্জিত করেছেন। এর শুকরিয়া স্বরূপ হযরত মুসা (আঃ) এদিনে রোযা রেখেছেন। একই কারণে আমরাও রোযা রাখি। হযরত রাসুলুল্লাহ সাল্লাল্লাহু আলাইহি ওয়াসাল্লাম বললেনঃ আমরা তোমাদের অপেক্ষা মুসা (আঃ) এর অধিকতর আপন ও হকদার। অতঃপর তিনি এদিনে রোযা রাখেন ও সবাইকে রোযা রাখার নির্দেশ দিলেন। সনদ সহীহ৷ (সহীহুল বুখারী ২০০৪ হাদীস৷ সহীহু মুসলিম ২৫৪৮ হাদীস৷ সুনানে ইবনে মাজাহ ১৭৩৪ হাদীস৷ সুনানে আবূ দাউদ ২৪৪৪ হাদীস৷ সুনানে দারেমী ১৭৫৯ হাদীস৷ মুসনাদে আহমাদ ২৬৩৯ হাদীস৷)\nহাদীস শরীফে আরও বর্ণিত হয়েছে-হযরত আবূ কাতাদাহ রাযিঃ থেকে বর্ণিত৷ হযরত রসূলুল্লাহ সাল্লাল্লাহু আলাইহি ওয়া সাল্লাম বলেছেনঃ আশূরার দিনের রোযার দ্বারা আমি আল্লাহ্‌র নিকট আশাবাদী যে, তিনি বিগত বছরের গুনাহ মাফ করে দিবেন৷সনদ সহীহ৷ (সুনানে ইবনে মাজাহ ১৭৩৮ হাদীস৷ সুনানে তিরমিযী ৭৫২ হাদীস৷ সুনানে আবূ দাউদ ২৪২৫ হাদীস৷ সহীহু মুসলিম ২৬৩৬ হাদীস৷ মুসনাদে আহমাদ ২২০৮২ হাদীস৷)\nহযরত আলী রাযিঃ থেকে বর্ণিত-হযরত আলী রাযিঃ কে এক ব্যক্তি প্রশ্ন করেছিল, রমযানের পর আর কোন মাস আছে, যাতে আপনি আমাকে রোযা রাখার আদেশ করেন? তিনি বললেনঃ এই প্রশ্নটি হযরত রাসূলুল্লাহ সাল্লাল্লাহু আলাইহি ওয়াসাল্লাম-এর নিকট জনৈক সাহাবী করেছিলেন, তখন আমি তাঁর খেদমতে উপস্থিত ছিলাম। উত্তরে হযরত রাসূলুল্লাহ সাল্লাল্লাহু আলাইহি ওয়াসাল্লাম বললেনঃ রমযানের পর যদি তুমি রোযা রাখতে চাও! তবে মুহাররম মাসে রোযা রাখ। কারণ,এটি আল্লাহর মাস। এ মাসে এমন একটি দিন আছে, যে দিনে আল্লাহ তায়ালা একটি জাতির তথা কউমে মুসার তওবা কবুল করেছেন এবং ভবিষ্যতেও অন্যান্য জাতির তওবা কবুল করবেন। সনদ হাসান গারীব। (সুনানে তিরমিযী ৭৪১ হাদীস৷)\nহাদীস শরীফে আরও বর্ণিত হয়েছে- হযরত আবূ হুরায়রা রাযিঃ থেকে বর্ণিত৷এক ব্যক্তি নবী কারীম সাল্লাল্লাহু আলাইহি ওয়া সাল্লাম -এর নিকট এসে জিজ্ঞেস করলো, রমজান মাসের পর কোন রোযা উত্তম? তিনি বলেনঃ আল্লাহর মাস তথা মুহাররমের রোযা৷ সনদ সহীহ৷ (সুনানে ইবনে মাজাহ ১৭৪২ হাদীস৷ সুনানে আবূ দাউদ ২৪২৯ হাদীস৷ সুনানে দারেমী ১৭৫৭ হাদীস৷ মুসনাদে আহমাদ ৮৩০২ হাদীস৷)\nহযরত আবদুল্লাহ ইবনে আব্বাস রাযিঃ থেকে বর্নিত৷মহানবী হযরত আহমাদ সাল্লাল্লাহু আলাইহি ওয়া সাল্লাম যখন আশুরার দিনে রোযা রাখেন এবং অন্যদেরকেও রোযা রাখার নির্দেশ দেন৷ তখন সাহাবীরা অবাক হয়ে বললেন, ইয়া রাসুলাল্লাহ! ইয়াহুদি-নাসারারা তো এই দিনটিকে বড়দিন মনে করে। আমরা যদি এই দিনে রোযা রাখি, তাহলে তো তাদের সঙ্গে সামঞ্জস্য হবে। তাদের প্রশ্নের উত্তরে হযরত রাসুল সাল্লাল্লাহু আলাইহি ওয়া সাল্লাম বললেনঃ তারা যেহেতু এদিন একটি রোযা পালন করে, আগামী বছর থেকে আমরা ৯ ও ১০ তারিখ দুই দিন রোযা পালন করবো ইনশাআল্লাহ। বর্ণনাকারী বলেন, আগামী বছর আসার পূর্বেই হযরত রাসূলুল্লাহ সাল্লাল্লাহু আলাইহি ওয়াসাল্লামের ওফাত হয়ে গিয়েছে। সনদ সহীহ৷ (সহীহু মুসলিম ২৫৫৬ হাদীস৷ সুনানে আবু দাউদ ২৪৪৫ হাদীস৷ সুনানে ইবনে মাজাহ ১৭৩৬ হাদীস৷)\nউক্ত হাদীসের আলোকেইমাম শাফেয়ী রহিঃ ইমাম আহমাদ রহিঃ ইমাম ইসহাক রহি প্রমুখ বলেছেনঃ আশুরার রোযার ক্ষেত্রে ৯ম ও ১০ম উভয় দিনের রোযাই মুস্তাহাব। কেননা নবী করিম সাল্লাল্লাহু আলাইহি ওয়াসাল্লাম ১০তারিখ রোযা রেখেছেন এবং ৯তারিখ রোযা রাখার নিয়ত করেছেন। এরই উপর ভিত্তি করে বলা যায়, আশুরার রোযার কয়েকটি স্তর রয়েছেঃ সর্বনিম্ন স্তর হচ্ছে কেবল ১০তারিখের রোযা রাখা। আর মাধ্যমিক স্তর হচ্ছে তার সাথে ৯তারিখের রোযা রাখা। আর উচ্চস্তর হচ্ছে পুরো মাস রোযা রাখা৷ তবে কেউ যদি ৯ মুহাররম রোযা না রেখে ১০ ও ১১ মুহাররম রোযা রাখেন, তাহলেও উদ্দেশ্য হাসিল হয়ে যাবে৷ আবার কেউ যদি ৯, ১০ ও ১১ মুহাররম তিনদিন রোযা রাখেন, তাতেও কোন সমস্যা নেই। কেননা, মুহাররম পুরোমাস জুড়েই রোযা রাখার কথা বর্নিত হয়েছে৷ আর রোযার পাশাপাশি এ মাসে তাওবা-ইস্তিগফার কবূল হওয়ার কথাও বিশেষভাবে বর্ণনা করা হয়েছে। তাই এ মাসে তাওবা-ইস্তিগফারের আমলও বেশী বেশী করা উচিত৷ (মুসনাদে আহমাদ ৮৩০২ হাদীস৷ সুনানে তিরমিযী ৭৪১ হাদীস৷)\nআশুরার দিনে উত্তম খানার আমলহযরত আবু হুরায়রা রাযিঃ থেকে বর্ণিত৷ হযরত নবী করিম সাল্লাল্লাহু আলাইহি ওয়া সাল্লাম বলেছেন।যে ব্যক্তি আশুরার দিন নিজ পরিবারের উপর উদার হাতে খরচ করবে, আল্লাহ তায়ালা সারা বছরের জন্য তাকে সচ্ছলতা দান করবেন। (তাবরানী শরীফ ৯৩০৩ হাদীস৷ জামিউস সগীর ১০১৯ হাদীস৷)\nহাদীসটি একাধিক সনদে বর্ণিত হয়েছে৷ তাই হাদীসটি হাসান পর্যায়ে গন্য হবে৷ সুতরাং হাদীসটি গ্রহনযোগ্য ও আমলযোগ্য৷ অতএবআশুরার দিনে ভালো ও উত্তম খানার আমল গ্রহণযোগ্য হাদীসে প্রমাণিত। তাই গ্রহণযোগ্য হাদীস না থাকার দাবী সঠিক নয়। বরং এ হাদীসের উপর আমল একাধিক সাহাবী, তাবেয়ী ও তৎপরবর্তী ইমামগণ থেকে অনুসৃত। তাঁরা আমল করে নিজ নিজ অভিজ্ঞতার কথাও বর্ণনা করেছেন।\nঅফিস সহকারী ইসলামী হোমিও রিসার্চ সেন্টার চট্টগ্রাম।


আলোকিত পশু চাই\n১৯ অক্টোবর ২০১৫, ১৪:১৯\nআলোকিত পশুর জন্য প্রথমেই প্রয়োজন আলোকিত বন। মানুষ এখনো মানুষই রয়ে গেছে। আরে বাবা, তোদের মানুষ থাকতে বলেছে কে? একবার একটু পশু হয়ে দেখ না, কত মজা। মজার দুনিয়ায় মানুষেরই কোনো মজা নাই। এই যে আমরা পশুরা কত সুখে আছি, সুখের কি শেষ আছে এখানে? এখানে মানে আমাদের সুন্দরবনের (বাংলাদেশ অংশ) কথা বলছি। গণতন্ত্র টানটান অবস্থায় আছে। কোনো হরতাল নাই, অবরোধ নাই, হেফাজতের উটকো ঝামেলা নাই, সাগর-রুনির মামলা নাই, বিশ্বজিতের মরণ নাই, শেয়ারবাজারের কেলেঙ্কারি নাই, তত্ত্বাবধায়ক নাই, অন্তর্বর্তী সরকার নাই। এই যে এত কিছু নাই বললাম, তার মানে কি আমরা ধ্বংস হয়ে গেছি, আমরা কি মানুষের মতো সুখে নাই? গাছের ছায়ায় যখন আরাম করে বসে একটু মন খুলে গান ধরি, তখন কি আমাদের সুখের শেষ থাকে? থাকে না। আবার ধরেন, যখন নদীতে ডুব মেরে কুমিরের সঙ্গে জলকেলি করে সময় কাটাই, তখন কি আমাদের একবারের জন্য হলেও মনে কষ্ট থাকে? থাকে না তো। কারণ, আমরা মহাসুখে আছি। হাজার বছর ধরেই তো আমরা সুখে আছি।\nআমাদের সুখ-শান্তি দেখে শিক্ষা নেওয়ার জন্য প্রতিবছরই তো হাজার হাজার মানুষ আসে আমাদের কাছে। ছবি তোলে, রাত্রিকালে গান গায়, আমাদের দেখে ভেংচিও কাটে কেউ কেউ। কিন্তু তারা যেটা নিতে এখানে আসে, সেটাই নিতে পারে না। শিক্ষা নেওয়ার নাম করে তারা হাজার হাজার টাকা খরচ করে, কিন্তু সেই শিক্ষা তারা নিতে পারে না। এর জন্য কি আমরা দায়ী? মোটেও না। আমরা মানুষকে শিক্ষা দেওয়ার জন্য বুক বাড়িয়ে দিয়ে রাখি সব সময়, আমাদের বইগুলোও তো মানুষ বিনামূল্যে নিয়ে যায়; কিন্তু তা পড়ে দেখে না। তাহলে শিখবে কীভাবে। এ জন্য শুরুতেই তো বলেছি, মানুষ এখনো মানুষই রয়ে গেছে, পশু হতে পারল না।\nতবে একটা বিষয়ে আমরা মানুষের কাছে কৃতজ্ঞতা প্রকাশ না করে পারছি না। কেবল আমরা কেন, আমাদের পরের যত প্রজন্ম আসবে এই সুন্দরবনে, তারাও কোনো দিন মানুষের কাছে তাদের ঋণ স্বীকার করে শেষ করতে পারবে না। বাংলাদেশ স্বাধীন হওয়ার ৪৩ বছর পর এই যে সুন্দর উদ্যোগটি মানুষ নিয়েছে, তা তার জন্য বর্তমান সরকারের প্রতি আমাদের অশেষ মোবারকবাদ।\nআমরা অন্ধকারে আছি। সুন্দরবনে যাঁরা এসেছেন, তাঁরা দেখেছেন ঘন গাছপালা থাকায় দিনের বেলাতেই চলতে কষ্ট হয়, আর রাতের বেলায় কী অবস্থা হতে পারে তা দু-একজন গাছচোরের সঙ্গে আলাপ করলেই বুঝতে পারবেন। যদিও গাছচোরেরা রাতে খুব একটা আসে না, দিনের বেলায়ই তারা তাদের দায়িত্ব পালন করতে পারে, কারণ গাছ রক্ষায় তো আর পশু-পাখিদের কোনো বাহিনী নেই যে তারা চোরদের রুখে দেবে। যে বাহিনী আছে, সেটা মানুষের। মানুষের বাহিনীর চরিত্র তো আর নতুন করে বলার অপেক্ষা রাখে না। বনের মধ্যে আবার আছে ম্যানগ্রোভ নাকি একটা ফাউলটাইপের গাছ। খালি আমাদের পায়ের তলায় খোঁচা মারে, গায়েও যে মারে না তা কিন্তু না। এত ঝক্কি-ঝামেলা এড়িয়ে দিন-রাত অন্ধকারে থাকাটাই আমাদের একমাত্র দুঃখ। এই দুঃখটা কেউ বুঝতেই পারেনি, মোচন করার চেষ্টা তো দূরের কথা। কিন্তু বাংলাদেশের ডিজিটাল সরকার তো তাই বলে বসে থাকতে পারে না, বাংলাদেশের বর্তমান মহাজোট সরকারের প্রধান শরিক দলের নির্বাচনী প্রতিশ্রুতিই ছিল সুন্দরবনের অন্ধকার যুগের অবসান ঘটানো। আরে, আরব দেশে আইয়ামে জাহেলিয়ার যুগও তো দূর হয়েছে একসময়। কেবল আমরাই পড়ে আছি সেই অন্ধকার যুগে। যাক, বর্তমান সরকারের কাছে তাই কৃতজ্ঞতা হাজার-কোটিবার।\nআগের সরকার খালি খাম্বা বসাইত বলে শুনেছি। বিদ্যুৎ না দিয়া খাম্বা দিলে কী কাজ হয়? এই সাধারণ জ্ঞানের বিষয়টি আগের সরকারের আমলের মানুষ বুঝতে পারে নাই। এই সরকার বুঝছে। আর তাই তারা খাম্বা বসানোর বিরুদ্ধে অবস্থান নিয়েছে। তারা জানে, খাম্বা দিয়ে হাম্বা হাম্বা করলে জনগণ ভোট দেবে না। ভোটের জন্য বিদ্যুৎ দিতে হবে। এ জন্য বিদ্যুতের কল বসাতে হবে।\nসুন্দরবন। মানে আমরা যেখানে থাকি, সেটা যেহেতু রাজধানী ঢাকা থেকে অনেক দূর, তাই ঢাকা থেকে ফ্ল্যাক্সিলোডের মাধ্যমে এতদূরে বিদ্যুৎ আনা সম্ভব নয় বলে সরকার আমাদের ঘরের মধ্যেই কল বসানোর কাজ শুরু করেছে। আর কয়টা দিন অপেক্ষা করলেই সুন্দরবন হবে বিশ্বের সবচেয়ে আলোকিত বন। এমন বন তো পৃথিবীতে নাই, যেখানে বিদ্যুৎ আছে। ফলে সরকারের এ উদ্যোগ যদি সফল হয়, তাহলে পৃথিবী অবাক তাকিয়ে থাকবে আমাদের দিকে। আর বিদ্যুতের আলোয় আমরাও সুখে-শান্তিতে বসবাস করতে পারব।\nআগেই বলেছি, কিছু মানুষ এখনো মানুষই হতে পারে নাই। তারাই সরকারের এই মহতী উদ্যোগের বিরোধিতা করে চলেছে। আরে ভাই, তোমরা তো থাকো শহরে। বিদ্যুতের নহরের মধ্যে। এসি-ডিসির বাতাস খাও তোমরা। আর আমাদের জন্য বিদ্যুতের ব্যবস্থা হচ্ছে শুনেই মেজাজ তিরিক্ষি হয় তোমাদের। তোমরা নাকি ঢাকা থেকে লংমার্চ করে সুন্দরবনে আসবা, আসো, এমন খাবলা দিবো না যে চক্ষে চড়কগাছ দেখবা। লংমার্চ প্রতিরোধে আমাদের পিঁপড়া বাহিনী, তেলাপোকা বাহিনী, মশা বাহিনীই যথেষ্ট। বাঘ-মামুর পায়ের ছাপ দেখেই যে মানুষেরা ভয়ে পেটের মধ্যে হিস্যু করে, সেই মানুষ নাকি আবার সরকারের বিরুদ্ধে কথা বলে।\nআমরাও স্লোগান ঠিক করেছি—সরকার তোমার ভয় নাই, যেমনই হোক বিদ্যুৎ চাই, লংমার্চ করে যারা খাঁটি মানুষের বাচ্চা তারা... স্যাম্পল হিসেবে এই দুইটাই বললাম। বাকিগুলো শোনার অপেক্ষায় থাকেন। এখনো সময় আছে, রামপালে বিদ্যুৎকেন্দ্র স্থাপনের বিরোধিতা না করে মানুষ থেকে পশুতে পরিণত হওয়ার সুযোগ নেন। আমাদের ‘আলোকিত পশু চাই’ কর্মসূচিতে বাধা দিলে আর বনে নয়, রাজপথে আন্দোলন শুরু হবে। সো, বি কেয়ারফুল!\nলেখক : সিনিয়র রিপোর্টার, মাছরাঙা টেলিভিশন।


/ The Taliban has changedalot in 20 years Dr Imtiaz\n১৮ আগস্ট, ২০২১ ১৬:৪২\nআপডেট: ১৮ আগস্ট, ২০২১ ১৮:৩৯\nআমার মনে হয়, বাংলাদেশ আরও অপেক্ষা করবে। তড়িঘড়ি করার কিছু নেই। বাংলাদেশ দেখবে তালেবান কী ধরনের সরকার গঠন করে। তাদের কেবিনেট কেমন হয়। তাদের মুখপাত্র বিদেশে কার সঙ্গে কেমন মেলামেশা করে। সেগুলো পর্যবেক্ষণের পরই আমি মনে করি সিদ্ধান্ত নেবে: ড. ইমতিয়াজ।\nআফগানিস্তানের ক্ষমতা তালেবানের দখলের প্রভাব আঞ্চলিক ও বৈশ্বিক পর্যায়ে কেমন হবে, তা পরিষ্কার হতে সময় লাগবে বলে মনে করছেন ঢাকা বিশ্ববিদ্যালয়ের আন্তর্জাতিক সম্পর্ক বিভাগের শিক্ষক ড. ইমতিয়াজ আহমেদ।\nতিনি বলছেন, দুই দশক আগের তালেবান এবং এখনকার তালেবানের মধ্যে বিভিন্ন দিক থেকে পার্থক্য রয়েছে। এ সময়ে বিশ্বশক্তি কাঠামো এবং রাজনীতিতেও পরিবর্তন ঘটেছে। এর বড় প্রভাব পড়তে পারে আফগানিস্তানে তালেবানকেন্দ্রিক সরকারে। তালেবানের কারণে বাংলাদেশে চরমপন্থিদের চাঙা হওয়ার বাস্তবতা নেই বলেও মনে করেন ড. ইমতিয়াজ।\nনিউজবাংলাকে দেয়া বিশেষ সাক্ষাৎকারে তিনি কথা বলেছেন তালেবান ইস্যুর বিভিন্ন দিক নিয়ে। সাক্ষাৎকার নিয়েছেন রহমান মাসুদ।\nআফগানিস্তানে তালেবানের পুনরুত্থানকে কীভাবে দেখছেন?\nড. ইমতিয়াজ আহমেদ: একটা জিনিস মনে রাখতে হবে, গত ২০ বছরেও আমেরিকা ও ন্যাটো পুরো আফগানিস্তান দখল করতে পারেনি। বলা হয়ে থাকে, আফগানিস্তানের ৫০ থেকে ৬০ ভাগ অঞ্চলই তালেবানের দখলে ছিল।\nযদি এটা ৩০ ভাগও ধরি, তাও বিশাল এরিয়া। আবার যদি সেটা সত্যিই ৫০ ভাগের বেশি হয়, তবে বুঝতে হবে আফগানিস্তানের জনগণের বড় একটি অংশের সমর্থন রয়েছে তালেবানের প্রতি। এটা তো অস্বীকার করলে চলবে না। এটা আরো পরিষ্কার হলো যখন মাত্র দু-তিন দিনের মাথায় দেশটির একেকটি বড় শহর তালেবানের দখলে চলে গেল একেবারে বিনা বাধায়, বিনা প্রতিরোধে, বিনা সংঘর্ষে।\nএমনকি কাবুলের পতন হলো, কোনো সংঘর্ষ হলো না। আমেরিকা আফগান আর্মিকে প্রশিক্ষণ দিয়েছে, সুসজ্জিত করেছে। সেগুলো কোনো কাজে লাগেনি, বরং তারা একেবারে স্যারেন্ডার করে মিশে গেছে। এতে বোঝা গেছে, সেখানে জনগণের সমর্থন কোনো দিনই আমেরিকার প্রতি ছিল না। সেটা থাকারও কথা না। কারণ সেটা কলোনিয়াল ফোর্স। আর কলোনিয়াল ফোর্সের একটা বিপদ আসবেই।\n২০ বছর আগে যা হয়েছিল, তখন আমেরিকাই কিন্তু তালেবানদের সাহায্য করেছিল। তখন আমেরিকার সহযোগিতায় ছিল সৌদি আরব ও পাকিস্তান। আমেরিকা তখন তালেবানকে সহায়তা করেছিল কারণ, তালেবান তখন আফগানিস্তান থেকে সোভিয়েত ইউনিয়নকে সরাতে চাচ্ছিল। তারা সাকসেসফুলও হয়েছিল।\nসোভিয়েত ইউনিয়নকে সরাতে যেহেতু আমেরিকা, সৌদি আরব তালেবানকে সহযোগিতা করল, তখন সেই সুযোগে ওসামা বিন লাদেন আল-কায়েদা ও ওহাবি মতাদর্শ নিয়ে আফগানিস্তানে ঢুকে গেল। এর ফলে আমরা যে অত্যাচারের কথা শুনি সেই ২০ বছর আগের, তার সঙ্গে কিন্তু সৌদি আরবও ওতপ্রোতভাবে জড়িত। এই ২০ বছরে কিন্তু সৌদি আরবেও অনেক পরিবর্তন এসে গেছে। সৌদি যুবরাজও এখন অনেক কথা বলেন, যা আমরা আগে শুনিনি। আবার তালেবানও যে সুরে কথা বলছে, তাতে বোঝা যাচ্ছে এই তালেবান সেই ২০ বছর আগের তালেবান না।\nএর মধ্যে আমরা দেখলাম তারা একাধিকবার কাতারে নেগোসিয়েশন করছে। এখন যখন কথা বলছি, তখনও তারা নেগোসিয়েশন করছে বিভিন্ন দেশের সঙ্গে। তারপর আমরা দেখলাম তারা মস্কোতে নেগোসিয়েশন করেছে। এমনকি চায়নাতেও। সেখানে তারা তিয়েনজিয়েনে গিয়ে কথা বলেছে। ইরানের সঙ্গে নেগোসিয়েশন করেছে। এগুলোর কিছুই ছিল না ২০ বছর আগে। সেই জায়গায় আমাদের দিক থেকে আমরা একটা আশা করছি, একটা পরিবর্তন হয়তো আসছে।\nযতক্ষণ সরকার প্রতিষ্ঠিত না হবে, ততক্ষণ আমরা দেখব কী হচ্ছে! তবে যে ফুটেজ আমরা আল-জাজিরা, সিএনএন, রয়টার্স বা অন্যান্য মাধ্যমে দেখছি, তাতে কিন্তু মনে হচ্ছে না মানুষ ভয় পাচ্ছে। জনগণ কিন্তু ওই ধরনের আতঙ্কিত না, কেবল বিমানবন্দর ছাড়া। রাস্তায় তারা হাঁটছেন, ঘুরছেন। দোকানপাট খোলা।\nবিমানবন্দরে যা হচ্ছে তাহলো যারা আমেরিকার সঙ্গে অন্য দেশে যেতে চাচ্ছে, পালাতে চাচ্ছে। কারণ তারা এত বেশি আমেরিকার সঙ্গে ছিল যে, এটা তাদের ভয়। আবার অনেকে হয়তো সুযোগটাকে ব্যবহার করে পশ্চিমা দেশে স্থায়ী হতে চাচ্ছে। এ জন্যই আমরা হট্টগোল দেখছি। যেমন গতকালও কয়েকজন বিমানবন্দরে মারা গেল বলে আমরা দেখছি। সেই মৃত্যু কি নিছক দুর্ঘটনা, না সংঘর্ষ- তা আমি জানি না। তবে মূল আফগানিস্তানে যে বড় কোনো সংঘাত হয়নি, এটাই বড় ধরনের একটা সংবাদ। এ জন্যই আমি মনে করি হয়তো একটা নতুন ধরনের তালেবান আমরা দেখব। তবে যতক্ষণ না এটা হচ্ছে, আমরা তা দেখতে না পাচ্ছি, ততক্ষণ পর্যন্ত আমাদের অপেক্ষা করতে হবে এবং আমাদের সজাগ থাকতে হবে।\nতালেবান, আল-কায়েদা, আইএস আবার তালেবান- পরিস্থিতি কোন দিকে যাচ্ছে?\nড. ইমতিয়াজ আহমেদ: আমি বলব না যে, ওই ধরনের সহজ সমীকরণ করা ঠিক হবে। কারণ যে সময়ে তালেবান, আল-কায়েদা বা আইএস এসেছিল, তখনকার পরিস্থিতি সম্পূর্ণ আলাদা। তখন আফগানিস্তানে ওসামা বিন লাদেনের সঙ্গে যে সম্পর্ক ছিল, তার সঙ্গে আমেরিকা জড়িত ছিল। সিআইএ জড়িত ছিল। প্রচুর অস্ত্র দিয়েছে। স্ট্রিংগার মিসাইল দিয়েছে সোভিয়েত ইউনিয়নকে ওখান থেকে সরানোর জন্য। সেই পরিস্থিতি কিন্তু ভুললে চলবে না। সেই সঙ্গে সৌদি আরবও জড়িত ছিল। একাধিক মুসলিম দেশ জড়িত ছিল। কারণ সোভিয়েত ইউনিয়ন একটা কমিউনিস্ট পাওয়ার ছিল। সেই পাওয়ার হাউসও নেই। এখন রাশিয়া বলতে যে রাষ্ট্র আছে সেও কমিউনিজমের মধ্যে নেই, যেসব জায়গায় কমিউনিজম ছড়াতে হবে। সব মিলিয়ে রাশিয়ার মধ্যেও পরিবর্তন ঘটে গেছে। তাই সহজ সমীকরণ করলে চলবে না।\nএখন এই তালেবান, আপাতত যেটা দেখছি, তা হলো গত ২০ বছর থেকে তারা শিক্ষা নিয়েছে। আমি মনে করি, অল্প সময়ের মধ্যে তারা আন্তর্জাতিক রিকগনাইজেশন চাইবে। তারা বুঝতে পেরেছে আন্তর্জাতিক কমিউনিটির সমর্থন তাদের দরকার। এ ছাড়া আফগানিস্তানের উন্নয়ন হবে না। আর আফগানিস্তানের উন্নয়ন যদি না হয়, তখন দেখা যাবে আফগান জনগণই আবার তাদের তাড়াবে। তাই সেই জায়গায় একটি পরিবর্তন বোধ হয় আমরা দেখব। আর একটা জিনিস বলা উচিত, যেহেতু এই ২০ বছরে আবার তিনটি মুসলিম দেশ ওয়েল রিকগনাইজড হয়েছে, তারা ইসলামি রাষ্ট্রের একটা মডেল হয়তো তৈরি করেছে।\nএর একটা হলো ইরান। সেই ইরান কিন্তু করোনার টিকা পর্যন্ত আবিষ্কার করে ফেলেছে। এতে ইন্টারন্যাশনাল একটা এক্সেপটেন্সি কিন্তু বেড়েছে। আমরা দেখেছি ইরানের একটা বড় ক্ষমতা ওই অঞ্চলে। আর একটি দেশ তুরস্ক। তুরস্ক কিন্তু এরদোয়ানের সময় একটি ইসলামি রাষ্ট্রে পরিণত হয়েছে এবং সেও কিন্তু একটি মুসলিম দেশের মডেল। অন্য দেশটি হলো মালয়েশিয়া। তারাও ইসলামের মধ্যে থেকে একটি রেসপেক্টেবল রাষ্ট্র গড়ে তুলেছে।\nতাই আজ আফগানিস্তান বা তালেবানদের কাছে কিন্তু মডেলও তৈরি হয়ে আছে। যে মডেল আগে ছিল না, বা আগে কেবল সৌদি আরবই একটা মডেল ছিল, যা ওহাবি মতাদর্শ দ্বারা তৈরি ছিল। যার মাধ্যমে আল-কায়েদা, আইএস সবাই কিন্তু সৌদির মতো ওহাবি মতাদর্শে বিশ্বাসী এবং ওহাবি ইডিওলজি দ্বারা পরিচালিত হতো।\nআমি এই ২০ বছরের অভিজ্ঞতার পরিপ্রেক্ষিতে এসব কথা বলছি। আমাদের আরও অপেক্ষা করতে হবে, কিন্তু যেভাবে এখন পর্যন্ত তালেবান কথা বলছে, শহরের পর শহর দখল করছে, প্রেসিডেন্ট প্যালেস দখল করেছে, আমরা যেসব ফুটেজ দেখেছি তাতে বড় লড়াই হয়নি, রক্তারক্তি হয়নি, প্যালেসের গার্ডরাও যেভাবে ওরা এলো আর ছেড়ে দিয়ে চলে গেল, তাতে বোঝা যায় একটা পরিবর্তন আসছে।\nএখন দেখা দরকার তারা কীভাবে রাষ্ট্র পরিচালনা করবে, কী ধরনের রাষ্ট্রীয় কাঠামো তৈরি করবে, তা এখনই বলা মুশকিল। তবে তালেবানের মুখপাত্র যে কথা বলেছেন, ‘আমরা আমাদের সঙ্গীসাথি বা শাখা বিদেশের মাটিতে ছড়াতে বসে নেই, ছড়াবও না। আবার আমরা চাইও না যে, বিদেশিরা এসে আমাদের এখানে কাজের মধ্যে এসে নাক গলাক।’\nএখন এই স্টেটমেন্টের মধ্যে অনেক কিছু আছে। এখন দেখতে হবে তারা কীভাবে রাষ্ট্র কাঠামো দাঁড় করায়। কে প্রধানমন্ত্রী হচ্ছেন, কে পররাষ্ট্রমন্ত্রী হচ্ছেন, কে স্বরাষ্ট্রমন্ত্রী হচ্ছেন। কে প্রেসিডেন্ট হচ্ছেন। এটা দেখা দরকার। এখনও কিছু দূতাবাস কাবুলে রয়ে গেছে। যেমন রাশিয়া রয়েছে, চীন বলেছে তারা থাকবে। তুরস্ক সমর্থন দিয়েছে। এগুলো বলে দিচ্ছে আমরা হয়তো নতুন ধরনের তালেবান পাব। এ জন্য বলছি, ওই সমীকরণটা টানা হয়তো ঠিক হবে না।\nভূরাজনৈতিক কাঠামোয় কি কোনো পরিবর্তন আসতে পারে?\nড. ইমতিয়াজ আহমেদ: ভালো প্রশ্ন। যেহেতু আফগানিস্তানে আমেরিকার একটা পরাজয় হয়েছে এবং বড় পরাজয়, এটা কেবল আমেরিকাই নয়, ন্যাটোরও। তাদের ভিয়েতনামের পর এত বড় পরাজয় হয়নি। সে হিসেবে আমেরিকা কীভাবে এটা হজম করবে, তা বোঝা দরকার। ন্যাটোও কীভাবে এই পরাজয়ের সমাধান খুঁজবে, তাও একটা বিষয়। তারা বিপুল পরিমাণে ট্যাক্স পেয়ারদের টাকা খরচ করেছে, দুই ট্রিলিয়নেরও ওপর ডলার। তাদের মিলিটারি ইন্ডাস্ট্রি কমপ্লেক্স, সেখানেও তারা প্রচুর মুনাফা করেছে। এই জিনিসটা আমেরিকা যে খুব সহজে সামলাবে, আমার তা মনে হয় না। এটাও মনে রাখতে হবে, আমেরিকার কেবল দুই ট্রিলিয়ন ডলার খরচ হয়েছে তা নয়। আফগানিস্তানেরও ১ লাখ ২০ হাজার মানুষ মারা গেছে। এর মধ্যে নারী, শিশু আছে। এ ছাড়া আন্তর্জাতিক অপরাধ আদালতে আমেরিকার বিরুদ্ধে একটা ক্রিমিনাল কেসও আছে। ক্রাইমস অ্যাগেইস্ট হিউম্যানিটি।\nএর সবই আমেরিকার বিরুদ্ধে গেছে। আমেরিকা এটা কীভাবে নেবে, আমেরিকার মিলিটারি ইন্ডাস্ট্রি কী করবে, সেটা কিন্তু এই মুহূর্তে বলা মুশকিল। তবে এটা যে সহজে হজম করার বিষয় না, সেটা বোঝা যাচ্ছে। কারণ, আমেরিকা এখনও বিশ্বের একটি প্রধান শক্তি। এটা আমাদের পর্যবেক্ষণ করতে হবে।\nআপাতত বোঝা যাচ্ছে, আমেরিকার এই পরাজয়ের ফলে আফগানিস্তানের আশপাশের যে রাষ্ট্রগুলো আছে, সেটা রাশিয়া, চীন এবং ইরান, তারা কিন্তু এখন বড় আকারের স্বস্তির নিশ্বাস ফেলছে। চীনের সঙ্গে আফগানের ৯০ কিলোমিটারের সীমান্ত আছে। তারাও হয়তো তালেবানের সঙ্গে বড় ধরনের সম্পর্ক গড়তে চাইবে, বিশেষ করে উন্নয়নের। আমরা দেখেছি তালেবান একাধিকবার চীনের সঙ্গে বৈঠক করেছে। এসব দেখে মনে হয় পশ্চিমা দেশগুলোর একটা সেটব্যাক হলো। এ বিষয়ে তারা কীভাবে রিঅ্যাক্ট করে যতক্ষণ আমরা তা না দেখি, ততক্ষণ আমাদের অপেক্ষা করতে হবে। রিঅ্যাকশন দুই ধরনের হতে পারে। এক হলো, আমি সব ছেড়েই দিলাম; দুই, না হয় আমি অন্যভাবে রাজনীতি করব।\nবাংলাদেশের কী করা উচিত?\nড. ইমতিয়াজ আহমেদ: আমার মনে হয়, বাংলাদেশ আরও অপেক্ষা করবে। তড়িঘড়ি করার কিছু নেই। বাংলাদেশ দেখবে তালেবান কী ধরনের সরকার গঠন করে। তাদের কেবিনেট কেমন হয়। তাদের মুখপাত্র বিদেশে কার সঙ্গে কেমন মেলামেশা করে। সেগুলো পর্যবেক্ষণের পরই আমি মনে করি সিদ্ধান্ত নেবে।\nআমাদের এমন কোনো সম্পর্ক নেই আফগানিস্তানের সঙ্গে যে, এখনই সিদ্ধান্ত নিতে হবে। যেটা হয়তো ভারতের বা কিছুটা ইরানের দরকার আছে। ভারতের তো অবশ্যই নিতে হবে। কারণ, ভারত ২০ বছরে প্রচুর ইনভেস্ট করেছে সেখানে। সেই ইনভেস্টমেন্টটা তারা রক্ষা করার চেষ্টা করবে। আমি মনে করি, ভারতের এখন ভালো ম্যাচিউর ডিপ্লোম্যাট আছে, তারা নিশ্চয়ই দ্রুত একটা লাইন বের করবে।\nবাংলাদেশে চরমপন্থার ভয় কতটা?\nড. ইমতিয়াজ আহমেদ: আমি মনে করি না ২০ বছর আগের সেই পরিস্থিতি ফিরে আসার কোনো সুযোগ আছে। সেই প্রেক্ষাপটও নেই। বিশেষ করে হোলি আর্টিজান হামলার পর সরকার জঙ্গিবাদের বিরুদ্ধে যে জিরো টলারেন্স নীতি গ্রহণ করেছে, তাতে জঙ্গিবাদের শক্ত ঘাঁটি গাড়ার সুযোগ নেই। এরই মধ্যে আইনশৃঙ্খলা বাহিনী জঙ্গিবাদের বিরুদ্ধে কয়েক স্তরের কাঠামো তৈরি করেছে, যা আগে ছিল না। তারা মাঝেমধ্যেই কেউ ডানা মেলার চেষ্টা করলে ধরছে, বিচারের মুখোমুখি করছে।\nতালেবান ইস্যুতে কেন্দ্রের ওপর চাপ বাড়াচ্ছে তৃণমূল\nজাফরুল্লাহর মতে তালেবানও মুক্তিযোদ্ধা


২ মিনিট আগের আপডেট ; সন্ধ্যা ০৬:১৯ ; মঙ্গলবার ; নভেম্বর ১৯, ২০১৯\nপ্রকাশিত : ২০:০০, অক্টোবর ১১, ২০১৮ | সর্বশেষ আপডেট : ২০:৪১, অক্টোবর ১১, ২০১৮\nকুমিল্লা বিশ্ববিদ্যালয়ের (কুবি) শিক্ষার্থীদের বহনকারী বাসে বহিরাগতদের হামলায় এক শিক্ষর্থী আহত হয়েছে বলে অভিযোগ পাওয়া গেছে। বৃহস্পতিবার বিশ্ববিদ্যালয়ের জন্য ভাড়া করা বিআরটিসি বাসে হামলা করা হয়। এসময় বাস চালককে রক্ষা করতে গিয়ে বিশ্ববিদ্যালয়ের গণযোগাযোগ ও সাংবাদিকতা বিভাগের দশম ব্যাচের শিক্ষার্থী দ্বীন মোহাম্মদ আহত হয়।\nপ্রত্যক্ষদর্শীরা জানিয়েছেন, দুপুর দুইটায় বিশ্ববিদ্যালয় থেকে শহর অভিমুখে ছেড়ে যাওয়া ৫ নম্বর বাস কুমিল্লা ভিক্টোরিয়া সরকারি কলেজের ফটক পেরোনোর পর এক মোটরসাইকেল আরোহী বাসটিকে ওভারটেক করতে চান। রাস্তাটি সরু হওয়ায় তারা ওভারটেক করার সুযোগ পায়নি। পরে মোটরসাইকেলে ৮-১০ জন বহিরাগত সন্ত্রাসী এসে বাসের গতিরোধ করে। এ সময় মারমুখী সন্ত্রাসীরা বাস ড্রাইভার আলাউদ্দিনের ওপর চড়াও হয় এবং ধারালো দেশি অস্ত্র হাতে তাকে মারতে আসে। পরিস্থিতি সামাল দিতে দ্বীন মোহাম্মদসহ অন্য শিক্ষার্থীরা সন্ত্রাসীদের বাধা দেন। এতে ক্ষিপ্ত হয়ে সন্ত্রাসীরা তাদের ওপর হামলা করলে দ্বীন মোহাম্মদ আহত হয়। এ সময় বাস ড্রাইভার আলাউদ্দিন দ্রুত পালিয়ে যান। পরে দ্বীন মোহাম্মদও অটোরিকশাযোগে দ্রুত ঘটনাস্থল ত্যাগ করেন।\nবাসে থাকা শিক্ষার্থীদের বেশিরভাগই ছাত্রী ছিলেন। কয়েকজন হামলার ভিডিও করতে গেলে তাদের মুঠোফোন কেড়ে নেওয়ার চেষ্টা এবং গালাগাল করা হয়। এ সময় অস্ত্রের ভয় দেখিয়ে জোর করে ভিডিও ডিলিট করতে বাধ্য করে সন্ত্রাসীরা।\nএ বিষয়ে বিশ্ববিদ্যালয় পরিবহন কমিটির প্রধান উপদেষ্টা ড. স্বপন চন্দ্র মজুমদারের সঙ্গে যোগাযোগ করতে চাইলে তিনি একাধিকবার ফোন সংযোগ কেটে দেন।\nবিশ্ববিদ্যালয়ের প্রক্টর ড. কাজী মোহাম্মদ কামাল উদ্দিন ঘটনা প্রসঙ্গে জানান, ঘটনার কথা শুনে আমি প্রক্টরিয়াল বডির সদস্যদের পাঠিয়েছি। পুলিশ প্রশাসনের সঙ্গে কথা বলেছি। তারা ঘটনাস্থলে মোবাইল টিম পাঠিয়েছে। এখন পরিস্থিতি নিয়ন্ত্রণে আছে।\nউল্লেখ্য, এর আগেও গত ১৩ মে কুমিল্লার পুলিশ লাইন এলাকায় বিশ্ববিদ্যালয় শিক্ষার্থীদের বহনকারী বাসে বহিরাগত সন্ত্রাসীরা হামলায় চালায়। তখন কমপক্ষে ১৫ শিক্ষার্থী আহত হন।\n৪৯৫৭ প্রেমের কথা স্বীকার, জয়ার বিয়ে আগামী বছর!\n৩২৪১ সীমান্ত থেকে ভারতীয় সেনা হটানোর শপথ নেপালের প্রধানমন্ত্রীর\n২৮৭১ অর্থনৈতিক মন্দার আশঙ্কা বাংলাদেশে?\n২০৯০ কমছে পেঁয়াজের দাম, কিন্তু কেন?\n১৮৭৩ গুজব ছড়িয়ে লবণের বাজারে অস্থিরতা\nপুলিশ প্রতিবেদন দাখিল পর্যন্ত বিসিবির পরিচালক রাসেলের জামিন\nচৌগাছায় বিএনপি নেতা গ্রেফতার


নুসরতের সন্তানের নাম হবে ‘বিজেমূল’! সোশ্যাল মিডিয়ায় ফের কটাক্ষের শিকার অভিনেত্রী » Khabor24x7\nHome/বিনোদন/নুসরতের সন্তানের নাম হবে ‘বিজেমূল’! সোশ্যাল মিডিয়ায় ফের কটাক্ষের শিকার অভিনেত্রী\nTina16/06/2021Last Updated: 16/06/2021\nশেষ কিছুদিন ধরে বিতর্কের জালে যে নামটি বারবার উঠে এসেছে, তা হল তারকা-সাংসদ নুসরত জাহানের নাম। তাঁর অন্তঃসত্ত্বা হওয়ার খবরে এখন নেট দুনিয়া সরগরম। নুসরতের বেবি বাম্পের ছবি প্রকাশ্যে আসার সঙ্গে সঙ্গেই এ নিয়ে সংশয় দূর হয়েছে সকলের।\nনুসরতের মা হওয়ার খবর সামনে আসার পর থেকেই তাঁকে নিয়ে নানান কটাক্ষ শুরু হয় নেট দুনিয়ায়। এরই মধ্যে তাঁর স্বামী নিখিল জৈন বলেন যে এ সন্তান তাঁর নয়। নুসরত ও তিনি দীর্ঘদিন আলাদা থাকেন।\nআরও পড়ুন- বিয়েতে ভাঙন! স্ত্রী নবনীতাকে ছেড়ে এখন অন্য মেয়ের পিছনে ঘুরছে জিতু, ভিডিও সামনে আসতেই হইচই\nএরপর নিখিলের সঙ্গে নিজের বিয়েকে অবৈধ বলে ঘোষণা করার পরও নানানভাবে ট্রোলের শিকার হন অভিনেত্রী। এরই মধ্যে অন্তঃসত্ত্বা অবস্থাতেই গর্ভনিরোধক পিলের বিজ্ঞাপন করায় অনেকেই তাঁকে বলতে শুরু করেন যে এই পিল ব্যবহার করলে আজ এই অবস্থা হত না। কুৎসিত ভাষায় নুসরতকে আক্রমণ করেন অনেকেই।\nএসবের মধ্যেই প্রকট হয়েছে অভিনেতা ও বিজেপি প্রার্থী যশ দাশগুপ্তের সঙ্গে নুসরতের সম্পর্ক নিয়ে। তারা যে ডেট করছেন, তা এখন টলিপাড়ার ওপেন সিক্রেট। সকলেরই ধারণা নুসরতের গর্ভে রয়েছে যশেরই সন্তান।\nএমনকি, নেটিজেনরা সেই সন্তানের নামকরণও করে ফেলেছেন, ‘বিজেমূল’। অনেকেই তাঁকে কটাক্ষ করে লিখেছেন যে অভিনেত্রীকে দেশ থেকে বের করে দেওয়া হোক। আবার কেউ কেউ ‘সফল লাভ জিহাদ’-এর জন্য তাঁকে শুভেচ্ছাও জানিয়েছেন।\nআরও পড়ুন- একবার খাকি পড়লে তার ডিএনএ-তে খাকি ঢুকে যায়! বক্তব্য ‘দেশের মাটি’র এসপি অভিমন্যু\nতবে কেউ কেউ আবার বলেছেন যে এটা নুসরতের জীবন। তিনি কীভাবে নিজের জীবন কাটাবেন, তা তাঁর ব্যক্তিগত ব্যাপার। আসলে, বরাবরই নিজের শর্তে জীবন কাটাতে ভালোবাসেন নুসরত। এই কারণেই কী তাঁকে এমন কটাক্ষের মুখে পড়তে হচ্ছে? সোশ্যাল মিডিয়ায় এমন ধরণের প্রশ্নও করেন অভিনেত্রী। তবে নিজের অন্তঃসত্ত্বা হওয়ার বিষয়ে এখনও পর্যন্ত কোনও মন্তব্য করেননি তিনি।\nname Nusrat Jahan pregnant social media trolled\nকোভিশিল্ডের দোসর হচ্ছে কোভোভ্যাক্স! সেরামের হাত ধরে ভারতের বাজারে আসছে সেপ্টেম্বরেই\n‘অপমানিত হওয়ার একটা সীমা আছে’, শোভন বৈশাখীকে নিজের সম্পত্তি লিখে দেওয়ায় মন্তব্য রত্নার\nভুবন এখন অতীত, এবার কাঁচা বাদাম গান গেয়ে শোরগোল ফেলে দিলেন রানু মন্ডল!


১ নীতিমালা: বেসরকারি মাদকাসক্তি নিরাময় ও পুনর্বাসন কেন্দ্রগুলির জন্য সরকারি অনুদান সংক্রান্ত নীতিমালা, ২০২২। ২০২২-০৫-১৫\n২ প্রজ্ঞাপন: মাদকদ্রব্য নিয়ন্ত্রণ আইন, ২০১৮ এর ৫৮ ধারা মোতাবেক শুল্ক নির্ধারণ সংক্রান্ত প্রজ্ঞাপন। ২০২২-০৪-১২\n৩ এ্যালকোহল নিয়ন্ত্রণ বিধিমালা, ২০২২ (এস. আর. ও. নং-১৭-আইন/২০২২, তারিখ: ১৮ জানুয়ারি ২০২২)। ২০২২-০২-০৯\n৪ গেজেট প্রকাশ: “শুদ্ধাচার পুরষ্কার প্রদান (সংশোধন) নীতিমালা, ২০২১” এর প্রকাশিত গেজেটের আদেশ। ২০২১-১২-১৩\n৫ বেসরকারি পর্যায়ে মাদকাসক্তি নিরাময় কেন্দ্র, মাদকাসক্তি পুনর্বাসন কেন্দ্র ও মাদকাসক্তি পরামর্শ কেন্দ্র প্রতিষ্ঠা ও পরিচালনা বিধিমালা, ২০২১ (এস. আর. ও. নং-৩৪৮-আইন/২০২১, তারিখ: ১৬ নভেম্বর ২০২১)। ২০২১-১২-১২\n৬ মাদকদ্রব্য নিয়ন্ত্রণ অধিদপ্তরের কর্মচারীদের (পোশাক ও সামগ্রী প্রাধিকার) বিধিমালা, ২০২১ (এস. আর. ও. নং-১১০-আইন/২০২১, তারিখ: ২৩ মে ২০২১)। ২০২১-০৬-০১\n৭ মাদকদ্রব্য নিয়ন্ত্রণ(সংশোধন) আইন, ২০২০। ২০২০-১১-২৬\n৮ মাদকদ্রব্য নিয়ন্ত্রণ অধিদপ্তরের ১০ম গ্রেড ও তদনিম্ন পর্যায়ের কর্মচারীদের রেশন কার্ড হস্তান্তর সংক্রান্ত অফিস আদেশ। ২০২০-০৩-১০\n৯ রেশন সামগ্রীর মূল্য সমন্বয়ের অর্থনৈতিক কোড সংক্রান্ত। ২০২০-০৩-০৩\n১০ মাদকদ্রব্য নিয়ন্ত্রণ অধিদপ্তরের ১০ম গ্রেড ও তদনিম্ন পর্যায়ের কর্মচারীদের রেশন সামগ্রী প্রদানের মঞ্জুরী আদেশ। ২০২০-০২-১৩\n১১ মাদকবিরোধী স্বেচ্ছাসেবী কমিটির কর্মপরিধি সংক্রান্ত অফিস আদেশ। ২০২০-০২-১৩\n১২ অফিস আদেশ: মাদকদ্রব্য নিয়ন্ত্রণ অধিদপ্তরের কর্মকর্তা/কর্মচারীদের বার্ষিক গোপনীয় অনুবেদন সংক্রান্ত আদেশ। ২০২০-০২-০৪\n১৩ লাইসেন্স ফি নির্ধারণ (মিথানল) [সুরক্ষা সেবা বিভাগের স্মারক -১৩, তারিখ: ০৯/০১/২০১৯] বিষয়ক প্রজ্ঞাপন। ২০২০-০১-২৬\n১৪ সকল কর্মকর্তা-কর্মচারীর জন্য বিদ্যমান গোপনীয় অনুবেদন সংক্রান্ত অনুশাসনমালায় কতিপয় পরিবর্তন। ২০২০-০১-১৪\n১৫ বেসরকারি মাদকাসক্তি নিরাময় ও পুনর্বাসন কেন্দ্রগুলোর জন্য সরকারি অনুদান সংক্রান্ত নীতিমালা, ২০১৯। ২০২০-০১-০৬\n১৬ মাদকদ্রব্য নিয়ন্ত্রণ আইন, ২০১৮ মোতাবেক গঠিত কমিটির প্রজ্ঞাপন। ২০১৯-১১-১৮\n১৭ External Affairs Unit এর অফিস আদেশ। ২০১৯-১০-২৮\n১৮ Law Unit এর অফিস আদেশ। ২০১৯-১০-২৮\n১৯ জাতীয় শুদ্ধাচার কৌশল কর্মপরিকল্পনা ও পরীবিক্ষণ কাঠামো অনুযায়ী তথ্য প্রকাশ (সুরক্ষা প্রদান) বিধিমালা, ২০১৭ অনুযায়ী অধিদপ্তরের 'ডেজিগনেটেড অফিসার' এর অফিস আদেশ। ২০১৯-১০-০৯\n২০ ক্ষমতা অর্পণ সংশোধনী(মেথাডন ও ফেন্টালিন) [নং-৩৮৫০ তারিখ-২১/০৮/২০১৯]। ২০১৯-০৮-২১\n২১ রংপুর 'খ' সার্কেল অফিসটি মিঠাপুকুর উপজেলায় স্থানান্তর সংক্রান্ত অফিস আদেশ। ২০১৯-০৮-০৫\n২২ স্বরাষ্ট্র মন্ত্রণালয়ের সুরক্ষা সেবা বিভাগের ০৩ জুলাই ২০১৯ তারিখের ২০৫ সংখ্যাক পত্র অনুযায়ী মাদকদ্রব্য নিয়ন্ত্রণ অধিদপ্তরের অনুমোদিত জনবল কাঠামো। ২০১৯-০৭-০৩\n২৩ মোবাইল কোর্ট আইন, ২০০৯ এর বিষয়ে স্বরাষ্ট্র মন্ত্রণালয়াধীন জননিরাপত্তা বিভাগের ২৪ জুন ২০১৯ তারিখের প্রজ্ঞাপন। ২০১৯-০৬-২৪\n২৪ স্বরাষ্ট্র মন্ত্রণালয়ের সুরক্ষা বিভাগের স্মারক নং ১৯২, তারিখ ২০/০৬/২০১৯ অনুযায়ী মাদকদ্রব্য নিয়ন্ত্রণ অধিদপ্তরাধীন রাসায়নিক পরীক্ষাগার, চট্টগ্রাম নামে একটি রাসায়নিক পরীক্ষাগার স্থাপন সম্পর্কিত প্রজ্ঞাপন। ২০১৯-০৬-২০\n২৫ মাদকদ্রব্য নিয়ন্ত্রণ আইন, ২০১৮ (২০১৮ সনের ৬৩ নং আইন) এর ধারা ৩০ এর উপধারা (২) এ প্রদত্ত ক্ষমতাবলে থানার ভারপ্রাপ্ত অফিসারের ক্ষমতা প্রদান (স্বরাষ্ট্র মন্ত্রণালয়ের স্মারক নং-২৪ তারিখ-১৭ জানুয়ারী,২০১৯)। ২০১৯-০১-১৭\n২৬ মাদকদ্রব্য নিয়ন্ত্রণ আইন, ২০১৮ এর ৬৪ ধারা মোতাবেক মহাপরিচালকের ওপর অর্পিত কর্তৃত্ব, ক্ষমতা ও দায়িত্ব তাঁর অধ:স্তন অফিসারের ওপর ক্ষমতা অর্পনের অফিস আদেশ। ২০১৮-১২-২৭\n২৭ সরকারি প্রতিষ্ঠানে সামাজিক যোগাযোগ মাধ্যম ব্যবহার সংক্রান্ত নির্দেশিকা, ২০১৬ ২০১৮-১২-১৯\n২৮ মাদকদ্রব্য নিয়ন্ত্রণ আইন, ২০১৮ কার্যকর হওয়ার এসআরও। ২০১৮-১২-১৩\n২৯ মাদকদ্রব্য নিয়ন্ত্রণ আইন, ২০১৮ (২০১৮ সালের ৬৩নং আইন)। ২০১৮-১২-১২\n৩০ সরকারী কর্মকর্তা-কর্মচারীগণের পেনশন কেইস দ্রুত নিষ্পত্তির লক্ষ্যে অবসর প্রস্তুতিমূলক ছুটিতে গমনের ১৩ মাস পূর্বে কর্মস্থল থেকে বদলী না করার পরিপত্র প্রতিপালন সংক্রান্ত অফিস আদেশ। ২০১৮-১১-১২\n৩১ জাতীয় শুদ্ধাচার পুরস্কার সংক্রান্ত বাছাই কমিটি। ২০১৮-০৫-১৩\n৩২ মাদকদ্রব্য নিয়ন্ত্রণ (লাইসেন্স ও পারমিট ফিস) বিধিমালা,২০১৪ (এস. আর. ও. নং-১৯২-আইন/২০১৪, তারিখ: ২১ জুলাই ২০১৪)। ২০১৮-০২-১৩\n৩৩ মােবাইল কোর্ট নির্দেশিকা ২০১৮-০১-৩০\n৩৪ এ্যালকোহল নিয়ন্ত্রণ (লাইসেন্স ফি) বিধিমালা, ১৯৯১ (সংশোধিত ২০১৪) (এস. আর. ও. নং-১৯২-আইন/২০১৪, তারিখ: ২১ জুলাই ২০১৪)। ২০১৬-০৫-০৪\n৩৫ মাদকদ্রব্য নিয়ন্ত্রণ অধিদপ্তর (কর্মকর্তা ও কর্মচারী) নিয়োগ বিধিমালা, ১৯৯৪ (এস. আর. ও. নং-৩৩০-আইন/৯৪, তারিখ: ২৬ নভেম্বর ১৯৯৪)। ২০১৬-০৫-০৪\n৩৬ বেসরকারী পর্যায়ে মাদকাসক্তি পরামর্শ কেন্দ্র, মাদকাসক্তি নিরাময় কেন্দ্র ও মাদকাসক্তি পুনর্বাসন কেন্দ্র প্রতিষ্ঠা ও পরিচালনা বিধিমালা, ২০০৫ (এস. আর. ও. নং-১৮৯-আইন/২০০৫, তারিখ: ০২ জুলাই ২০০৫)। ২০১৬-০৫-০৪\n৩৭ মাদকদ্রব্য নিয়ন্ত্রণ অধিদপ্তরের কর্মচারীদের (পোশাক ও সামগ্রী প্রাধিকার) বিধিমালা, ২০১৪ (এস. আর. ও. নং-২০৭-আইন/২০২১, তারিখ: ৩১ জুলাই ২০১৪)। ২০১৬-০৫-০৪\n৩৮ এ্যালকোহল নিয়ন্ত্রণ (লাইসেন্স ফি) বিধিমালা, ১৯৯১ (সংশোধিত ২০০২) (এস. আর. ও. নং-৩৩৩-আইন/২০০২, তারিখ: ২৪ নভেম্বর ২০০২)। ২০১৬-০৫-০৪\n৩৯ মাদকদ্রব্য নিয়ন্ত্রণ বিধিমালা, ১৯৯৯ (এস. আর. ও. নং-২১৫-আইন/৯৯, তারিখ: ২২ জুলাই ১৯৯৯)। ২০১৪-১২-০৯\n৪০ স্বরাষ্ট্র মন্ত্রণালয়ের স্মারক নং ৯৯৪ তারিখ ০৯/০৭/২০০৭ অনুযায়ী স্বরাষ্ট্র মন্ত্রণালয় ও অধিনস্থ দপ্তর/অধিদপ্তরের কর্মকর্তাগণের আর্থিক ও প্রশাসনিক ক্ষমতা-এর অফিস আদেশ । ২০০৭-০৭-০৯\n৪১ জাতীয় মাদকদ্রব্য নিয়ন্ত্রণ বোর্ড তহবিল বিধিমালা, ২০০১ (এস. আর. ও. নং-১৬৭-আইন/২০০১, তারিখ: ২৪ জুন ২০০১) ২০০১-০৬-২৪\n৪২ মাদকদ্রব্য নিয়ন্ত্রণ আইন,১৯৯০(সংশোধিত,২০০৪) (২০০৪ সনের ১৩ নং আইন)। ১৯৯০-০১-০২


কংগ্রেসে আছেন 'কমিশন নাথ'! ভোট প্রচারে চড়া আক্রমণ বিজেপির | Kamal Nath is 'Commission nath', BJP alleged in Madhya Pradesh - Bengali Oneindia\nকংগ্রেসে আছেন 'কমিশন নাথ'! ভোট প্রচারে চড়া আক্রমণ বিজেপির\n| Published: November 24 2018, 12:55 [IST]\nকমল নাথ হলেন কমিশন নাথ। মধ্যপ্রদেশে বিজেপির সর্বশেষ অভিযোগ এটাই। প্রাক্তন কেন্দ্রীয় মন্ত্রী কমলনাথ বর্তমানে মধ্যপ্রদেশ কংগ্রেসের সভাপতি।\nবিজেপির জাতীয় মুখপত্র সম্বিত পাত্র এক সাংবাদিক সম্মেলনে বলেন, কমল নাথ হলেন, 'কমিশন নাথ'। দুজি স্পেকট্রাম বন্টনে কমলনাথের জড়িত থাকার অভিযোগ প্রসঙ্গে তিনি বলেন, আজ এই সময় থেকে কমলনাথের নতুন নাম দেওয়া হচ্ছে।\nমধ্যপ্রদেশে বিজেপি ফের ক্ষমতায় ফিরবে, এই বিশ্বাস রেখে সম্বিত পাত্র বলেন, মধ্যপ্রদেশের মানুষ কমিশন নাথকে চান না। কেবল পদ্মই চান।\nঅন্যদিকে বিজেপি সাংসদ জিভিএল নরসীমা রাও কংগ্রেসের বেশি সময় লোকসভা সদস্য থাকাদের মধ্যে অন্যতম কমলনাথকে আক্রমণ করেন। তাঁর অভিযোগ, কমলনাথের নাম যখন বিভিন্ন দুর্নীতি জড়িয়ে ছিল তখন রাহুল গান্ধীর তাঁকে রক্ষা করেন। ধান রপ্তানি দুর্নীতেও কমলনাথ জড়িক বলে অভিযোগ করেন তিনি। তবে সেই মামলা তৎকালীন সময়ে সিবিআই-এর হাতে তুলে দেওয়া হয়নি বলেও অভিযোগ করেন ওই বিজেপি নেতা।\nতিনি আরও অভিযোগ করেন, যখন নীরা রাডিয়ার টেপ সামনে আসে, সেই সময় কমলনাথের নামও ভেসে উঠেছিল। ১৫ শতাংশ কমিশনের মন্ত্রী হিসেবে তাঁর নাম প্রকাশ হয়ে পড়েছিল। তবে তখন তাঁকে সরিয়ে দেওয়া হয়নি। কেননা তিনি রাহুল গান্ধীর খুব কাছের।\nএই সপ্তাহের শুরুর দিকে কমলনাথে একটি বিতর্কিত ভিডিও সামনে এসেছিল। সেই ভিডিও নিয়ে নির্বাচন কমিশনের কাছে কংগ্রেস অভিযোগও জানায়। যদিও কমলনাথ সেই ভিডিও সম্পর্কে সাফাই দিয়ে বলেছিলেন, সাম্প্রদায়িক সম্প্রীতির রক্ষার্থেই তিনি তা বলেছিলেন।\nbjp congress assembly election assembly elections madhya pradesh assembly elections 2018 election campaign কংগ্রেস বিজেপি প্রচার বিধানসভা নির্বাচন মধ্যপ্রদেশ বিধানসভা নির্বাচন ২০১৮\nKamal Nath is 'Commission nath', BJP alleged in Madhya Pradesh\nStory first published: Saturday, November 24, 2018, 12:55 [IST]


পিডি বদলে বিশেষ সতর্কতা || The Daily Janakantha\nPrint শুভ সূচনা হিসেবে দেখছে বিশ্বব্যাংক\nহামিদ-উজ-জামান মামুন ॥ প্রকল্প পরিচালক (পিডি) বদলিতে কমিটির অনুমোদন নিতে হবে। তাছাড়া তিন বছরের আগে বড় কোন অভিযোগ প্রমাণিত না হলে পিডিদের বদলি করা যাবে বলে সিদ্ধান্ত নিয়েছে সরকার। উন্নয়ন প্রকল্পের বাস্তবায়ন যাতে বাধাগ্রস্ত না হয় সে জন্যই গুরুত্বপূর্ণ এ বিষয়ে মন্ত্রী পরিষদ বিভাগ থেকে প্রজ্ঞাপন জারি করা হয়েছে। সেই সঙ্গে গঠন করা হয়েছে একটি কমিটিও। এ বিষয়টিকে একটি শুভ সূচনা হিসেবেই দেখছে বিশ্বব্যাংক। সংস্থাটির প্রধান অর্থনীতিবিদ ড. জাহিদ হোসেন বলেছেন, এটির সময়োপযোগী এবং শুভ সূচনা। তবে এর পর কেনাকাটায় টেন্ডারিং এবং পরিবেশ সংক্রান্ত জটিলতার দিকে নজর দিতে হবে। অন্যদিকে বছর বছর এডিপির আকার বাড়লেও স্বাধীনতার পর থেকে এখন পর্যন্ত শতভাগ বাস্তবায়নের রেকর্ড হয়েছে মাত্র চার বার। সূত্র জানায়, বার্ষিক উন্নয়ন কর্মসূচীর আওতায় যেসব প্রকল্প বাস্তবায়িত হয় সেগুলোর বাস্তবায়ন পর্যায় যেসব সমস্যার সম্মুখীন হয়, তার মধ্যে অন্যতম হচ্ছে ঘন ঘন প্রকল্প পরিচালকের বদলি। এছাড়া প্রকল্পের গুরুত্বপূর্ণ ব্যক্তি হঠাৎ করে বদল হয়ে গেলে নতুন যিনি দায়িত্ব পান তার কাজ বুঝতেই বেশ কিছুটা সময় নষ্ট হয়। ফলে প্রকল্পের বাস্তবায়ন বাধাগ্রস্ত হয়ে পড়ে। এ কারণে সার্বিক উন্নয়ন বিলম্বিত হয়। এ প্রেক্ষিতে সরকার তিন বছরের আগে প্রকল্প পরিচালক ও প্রকল্পের সঙ্গে যুক্ত গুরুত্বপূর্ণ ব্যক্তিদের প্রকল্প শেষ হওয়ার আগে বদলি না করার সিদ্ধান্ত নিয়েছে। এ বিষয়ে গঠিত কমিটির সভাপতি করা হয়েছে পরিকল্পনা মন্ত্রী আহম মুস্তফা কামালকে। এছাড়া সদস্য হচ্ছে জনপ্রশাসন মন্ত্রণালয়ের সিনিয়র সচিব, বাস্তবায়ন পরিবীক্ষণ ও মূল্যায়ন বিভাগের (আইএমইডি) সচিব, পরিকল্পনা বিভাগের সচিব এবং সংশ্লিষ্ট মন্ত্রণালয় ও বিভাগের সচিববৃন্দ। এ বিষয়ে কমিটির সদস্য ও পরিকল্পনা বিভাগের সচিব ভূঁইয়া সফিকুল ইসলাম জনকণ্ঠকে বলেন, তিন বছরের আগে প্রকল্পের পিডি বদল করা যাবে না। যদি করতেই হয় তাহলে কমিটিতে প্রস্তাব আসতে হবে। কমিটি বিচার বিশ্লেষণ করে যদি মনে করে বদল করা দরকার তাহলে সুপারিশ প্রদান করবে। প্রকল্পের বাস্তবায়ন দ্রুত করতে এ উদ্যোগ যথেষ্ট ভূমিকা রাখবে বলে আশা করছি। কমিটির কার্য পরিধির ক্ষেত্রে বলা হয়েছে, প্রথমত, পদোন্নতি/উচ্চতর পদায়ন এবং শাস্তিমূলক ব্যবস্থা/বিভাগীয় ব্যবস্থা গ্রহণের বিষয় ছাড়া তিন বছর মেয়াদ সমাপ্তির পূর্বে সরকারের বিভিন্ন মন্ত্রণালয়ের প্রকল্পে নিয়োজিত প্রকল্প পরিচালক এবং প্রকল্পের গুরুত্বপূর্ণ ব্যক্তির বদলি সংক্রান্ত প্রস্তাব বিবেচনা করে সুপারিশ প্রদান করবে।দ্বিতীয়ত, প্রকল্প সমাপ্তির কারণে বদলির ক্ষেত্রে কমিটির নিকট প্রস্তাব উপস্থাপনের প্রয়োজন হবে না। তৃতীয়ত, প্রধানমন্ত্রীর নির্দেশক্রমে জারিকৃত নিয়োগ বা বদলি আদেশসমূহ কমিটির সুপারিশের আওতা বহির্ভূত থাকবে এবং তা সরাসরি কার্যকর হবে। চতুর্থত, বাস্তবায়ন পরিবীক্ষণ ও মূল্যায়ন বিভাগ (আইএমইডি) কমিটিকে সাচিবিক সহায়তা প্রদান করবে। এ বিষয়ে বিশ্বব্যাংকের প্রধান অর্থনীতিবিদ ড. জাহিদ হোসেন জনকণ্ঠকে বলেন, প্রকল্প পরিচালক বা প্রকল্পের গুরুত্বপূর্ণ ব্যক্তির বদলি এডিপি বাস্তবায়নের ক্ষেত্রে যেসব বড় বড় সমস্যা রয়েছে তার মধ্যে অন্যতম। যেমন বড় সমস্যাগুলো হচ্ছে ভূমি সংক্রান্ত সমস্যা, পরিবেশ ছাড়পত্র সংক্রান্ত, প্রকিউরমেন্ট টেন্ডারিং এবং প্রকল্পের ব্যবস্থাপনা। প্রকল্পের ক্ষেত্রে দেখা যায় পিডি চলে গেলে মানুষ হয়ত বদল করা যায়, কিন্তু যে দক্ষতা ও জ্ঞান চলে যায় তা বদল করা যায় না। কেননা একজন নতুন মানুষকে নিয়োগ দেয়া হলে তার শিখতে শিখতেই অনেকটা সময় চলে যাবে। তাই আমি মনে করি এটি একটি যুগোপযোগী সিদ্ধান্ত। তবে পাশাপাশি এ কথাও বলতে চাই এ উদ্যোগই যথেষ্ট নয়। কেননা প্রকল্প পরিচালক বদলি করা হলো না, ভূমি অধিগ্রহণও সময় মতো হলো, কিন্তু টেন্ডারিং প্রক্রিয়ায় জটিলতা দেখা দেয় তাহলে এর কোন সুফল আসবে না। প্রকল্প আটকে থাকবেই। এজন্য বড় কয়েকটি সমস্যার বিষয়ে এভাবে দ্রুত সিদ্ধান্ত নিতে হবে। এর পর প্রকিউরমেন্ট টেন্ডারিং এবং পরিবেশ সংক্রান্ত বিষয় দুটিতে নজর দিতে হবে। অন্যদিকে বার্ষিক উন্নয়ন কর্মসূচী (এডিপি) বাস্তবায়ন বাড়ানোর তাগিদ দিয়েছেন পরিকল্পনা মন্ত্রী আ হ ম মুস্তফা কামাল। তিনি বলেছেন, যেভাবেই হোক প্রকল্পের কাজ দ্রুত করে সর্বোচ্চ এডিপি বাস্তবায়ন করতে হবে। এডিপির অগ্রগতি নিয়ে প্রকল্প পরিচালক ও সংশ্লিষ্ট মন্ত্রণালয়ের সচিবদের সঙ্গে বৈঠকে এ তাগিদ দেন তিনি। রাজধানীর শেরেবাংলা নগরের এনইসি সম্মেলন কক্ষে বৃহস্পতিবার রুদ্ধদ্বার এ বৈঠকে অনুষ্ঠিত হয়। বৈঠক সূত্র জানায়, মন্ত্রণালয় ও বিভাগুলোর কোনটির কি অবস্থা, প্রকল্প বাস্তবায়ন করতে পারছে না কেন, সেগুলোর সমস্যা কি, কি কারণে এরকম হচ্ছে এবং এর সমাধান কি হবে এসব বিষয়ে আলোচনার পর দিক নির্দেশনা দেয়ার পাশাপাশি দ্রুত প্রকল্প বাস্তবায়নের তাগিদ দেয়া হয়েছে। বৈঠকের বিষয়ে পরিকল্পনা সচিব ভূঁইয়া সফিকুল ইসলাম জনকণ্ঠকে বলেন, আমরা বলেছি এ অর্থবছরে শতভাগ এডিপি বাস্তবায়ন করা সম্ভব। যদি আপনারা সহায়তা করেন। আর যারা একেবারেই বাস্তবায়নে অপারগতা প্রকাশ করবেন, তারা এখনই অর্থ সমর্পণ করতে পারেন। যাতে আমরা সে টাকা অন্য প্রকল্পে বরাদ্দ দিতে পারি। এক প্রশ্নের জবাবে তিনি জানান, অনেক সচিব জানিয়েছেন ইতোমধ্যেই বাস্তবায়ন কাজ অনেকদূর এগিয়েছে। কিন্তু পেমেন্ট বাকি আছে। দু-তিন মাসের মধ্যেই দেখবেন বাস্তবায়ন অনেক বেড়ে গেছে। পরিকল্পনা কমিশনের সাধারণ অর্থনীতি বিভাগের সদস্য ড. শামসুল আলম জনকণ্ঠকে বলেন, ঘন ঘন পিডি বদল সত্যিই আকেটি বড় সমস্যা। সেক্ষেত্রে সরকারের এ সিদ্ধান্ত খুবই বাস্তবসঙ্গত। তবে অনেক সময় বাস্তবতার প্রেক্ষিতে দেখা যায় পিডিরাও প্রকল্পের বাস্তবায়নে বাধা হয়ে যায়। যেমন অদক্ষতাসহ বিভিন্ন কারণ রয়েছে। সেক্ষেত্রে যেহেতু সেই ধরনের পিডিদের বদলির সুযোগ রয়েছে তাই সরকারের এ উদ্যোগ প্রশংসনীয়। এর ফলে প্রকল্পের বাস্তবায়ন বাড়বে। চলতি অর্থবছরের শুরুতে বিশাল আকারের মোট ৮৬ হাজার কোটি টাকার এডিপি অনুমোদন দেয়া হয়েছিল। এর মধ্যে সরকারের নিজস্ব তহবিল থেকে ৫২ হাজার ৬১৫ কোটি টাকা ব্যয় করার কথা রয়েছে। প্রকল্প সহায়তা হিসেবে বিদেশী উৎস থেকে সংগ্রহ করা হবে ২৭ হাজার ৭০০ কোটি টাকা। এর বাইরে প্রকল্প বাস্তবায়নকারী সংস্থাগুলোর তহবিল থেকে ব্যয় হবে ৫ হাজার ৬৮৫ কোটি টাকা।এযাবতকালে গৃহীত বার্ষিক উন্নয়ন কর্মসূচী পর্যালোচনা করে দেখা গেছে, স্বাধীনতার পর থেকে এখন পর্যন্ত মাত্র চারবার শতভাগ এডিপি বাস্তবায়নের মাইলফলক ছুঁয়েছে। তা হচ্ছে ১৯৭৭-৭৮ অর্থবছরে এডিপি ছিল মোট ১ হাজার ২০৩ কোটি টাকা, বাস্তবায়ন হার ছিল ১০৪ শতাংশ। ১৯৮০-৮১ অর্থবছরে এডিপির আকার ছিল ২ হাজার ৩৬৯ কোটি টাকা, বাস্তবায়ন হার হয়েছিল শতভাগ। ১৯৮৮-৮৯ অর্থবছরের এডিপি ছিল ৪ হাজার ৫৯৬ কোটি টাকা, বাস্তবায়ন হার ১০১ শতাংশ এবং ১৯৮৯-৯০ অর্থবছরে এডিপির আকার ছিল ৫ হাজার ১০৩ কোটি টাকা, বাস্তবায়ন হার ১১২ শতাংশ।


সিটি নির্বাচনের সময় পেশাগত দায়িত্ব পালনকালে রংপুর বিভাগ সাংবাদিক সমিতি, ঢাকা (আরডিজেএ) কার্যনির্বাহী কমিটির সদস্য ও বাংলাদেশ প্রতিদিনের অপরাধ প্রতিবেদক মাহবুব মমতাজী এবং সাবেক কার্যনির্বাহী কমিটির সদস্য ও সারাবাংলা ডটনেটের অপরাধ প্রতিবেদক উজ্জল হোসেন জিসানসহ অন্য সাংবাদিকদের ওপর হামলাকারীদের গ্রেফতারের দাবি জানিয়েছেন আরডিজেএ নেতারা। আজ বেলা সাড়ে ১১টায় জাতীয় প্রেসক্লাবের সামনে এক বিক্ষোভ সমাবেশ থেকে এ দাবি জানানো হয়।\nরংপুর বিভাগ সাংবাদিক সমিতির (আরডিজেএ) ব্যানারে শতাধিক সাংবাদিক এতে অংশ নেন। আরডিজেএ সভাপতি মোকছুদার রহমান মাকসুদ, সহ সভাপতি মানিক মুনতাসির, হিলালী ওয়াদুদ চৌধুরী, যুগ্ম সম্পাদক এম. উমর ফারুক, প্রচার ও প্রকাশনা সম্পাদক আকতারুজ্জামান, কার্যনির্বাহী কমিটির সদস্য মো. আরিফুল ইসলাম এতে অংশ নেন। অন্যদের মধ্যে আরডিজেএ সাবেক সাধারন সম্পাদক মশিউর রহমান, আরডিজেএ সদস্য অমিয় ঘটক পুলক, আসিফ শওকত কল্লোল, মেহেদী হাসান, জহিরুল হক, আবুল কালাম আজাদ, কেএম ওবায়দুর রহমান, সাবেক কার্যনির্বাহী কমিটির সদস্য জাহিদা পারভেজ ছন্দা, গোলাম রাব্বানী, হারুন অর রশিদ প্রমুখ এতে উপস্থিত ছিলেন।\nবক্তারা বলেন, সাংবাদিকদের ওপর হামলা করে গণমাধ্যমকর্মীদের সরকারের প্রতিপক্ষ বানানোর অপচেষ্টা চলছে। দলীয় আদর্শচ্যুত হাইব্রিডরাই সাংবাদিকদের ওপর হামলা করছে। তারা বলেন, সংবাদ সংগ্রহ করতে গিয়ে যদি সাংবাদিকরা সন্ত্রাসী হামলার শিকার হয় তবে সেটি দু:খজনক। হামলাকারিদের বিরুদ্ধে দ্রুত আইনী ব্যবস্থা না নিলে সাংবাদিকরা সারাদেশে আন্দোলন গড়ে তুলবে।\nPrevious post ফ্যামিলি ডে’র সারাদিনের কর্মসূচি Next post সাংবাদিক হামলাকারিদের দ্রুত গ্রেফতার না করলে কঠোর কর্মসূচি


150pcs 108r00796 টোনার কার্টিজ চিপ জন্য ফুজি জেরক্স phaser 3635 3635mfp p3635 phaser-3635 লেজার প্রিন্টার পাউডার ভর্তি রিসেট 10k বিক্রয়ের উপর > প্রিন্টার সরবরাহ - Channeldhaka.news\nহোম /বাসা / 150PCS 108R00796 টোনার কার্টিজ চিপ জন্য ফুজি জেরক্স Phaser 3635 3635MFP P3635 Phaser-3635 লেজার প্রিন্টার পাউডার ভর্তি রিসেট 10K\n150PCS 108R00796 টোনার কার্টিজ চিপ জন্য ফুজি জেরক্স Phaser 3635 3635MFP P3635 Phaser-3635 লেজার প্রিন্টার পাউডার ভর্তি রিসেট 10K\nপ্যাকেজের মাপ: 18cm x 16cm x 6cm (7.09in x 6.30in x 2.36in)\nইউনিট টাইপ: অনেক (150 টুকরা/অনেক)\nপণ্যের নাম: টোনার কার্টিজ চিপ\nজন্য ব্র্যান্ড: ফুজি জেরক্স\nসমঞ্জসে মডেল: 108R00796\nমুদ্রণ মান: (A4 কাগজ 5% কভারেজ এ)\nচিপ পাতা ফলন: 10,000 পেজ\nমডেল: For ফুজি জেরক্স Phaser 3635/3635MFP\n150PCS × টোনার কার্টিজ চিপ\nকারণ, ফুজি জেরক্স cartridges চিপ ভিত্তি হচ্ছে র্যান্ডম কোড মেলা অবহিত করুন বণিক আগে আপনি কিনতে আপনার মেশিন cartridges র্যান্ডম কোড এবং প্রিন্টার মডেল, সন্দেহ থাকলে, দয়া করে আমাদের সাথে যোগাযোগ অবিলম্বে, তাই হিসাবে, অপ্রয়োজনীয় ঝামেলা এড়ানোর জন্য আপনাকে ধন্যবাদ!\nকেন আমাদের চয়ন করুন?\n1.উচ্চ মানের এবং প্রতিযোগী মূল্য আপনি টাকা সঞ্চয় করতে!\n2.পূর্ণ পরিসীমা লেজার প্রিন্টার পণ্য করতে, আপনি সময় ও শ্রম সংরক্ষণ, করার কোন প্রয়োজন নেই, যে এটি!\n3.সেরা সেবা দিতে, আপনি ভাল ক্রয় অভিজ্ঞতা!\n1, পেমেন্ট: ক্রেডিট কার্ড, MoneyBooker, bank transfer, হোস্টিং.\n2, নির্দেশ করে পুরো পাঁচ দিনের মধ্যে আপনার অর্ডার স্থাপন পেমেন্ট.\n3, সারে উল্লেখ করুন যে আপনি পড়তে সমগ্র স্পেসিফিকেশন এবং সম্মত লেনদেনের শর্তাবলী আগে\n1, শিপিং পদ্ধতি: EMS, DHL, UPS, TNT, ইউ. পি, চীন পোস্ট পুলিন্দা, হংকং পোস্টাল প্যাকেট\n2, প্রসবের সময় :3-5 দিন প্রাপ্তির উপর আপনার পেমেন্ট.\n3, পরিবহন সময়:\n(1) চীন পোস্ট এয়ার মেইল, হংকং পোস্ট এয়ার মেইল :15-30 দিন কাজ.\n(2) EMS :5-15 দিন বা তাই.\n(3) DHL, UPS, TNT, ইউ. পি: সম্পর্কে 3-8 কাজ দিন.\n4, প্রদান করার জন্য একটি ট্র্যাকিং নম্বর, আমরা জাহাজে আউট কাম কাম তাড়াতাড়ি সম্ভব.\n5, ক্রেতা প্রয়োজন জন্য দায়ী কোন আমদানি শুল্ক বা কর্তব্য, রাষ্ট্র দ্বারা বিক্রেতা জন্য দায়ী কোন কর দ্বারা ভাগ রপ্তানিকারক দেশ.\nটিপস: অনুযায়ী আঞ্চলিক পার্থক্য দেশ যেখানে ক্রেতা নির্দিষ্ট ডেলিভারি করার সময়, সরবরাহ কোম্পানি, দক্ষতা, ব্যাপা photographed আদেশ যে শর্তাবলীর সাথে সম্মত হন. (একটি ফলাফল হিসাবে ভুল ক্রেতা ঠিকানা তথ্য প্রদান বাড়ে, প্যাকেজ প্রদান করা হয়, যথাযোগ্য খরচ হইবে দায়িত্ব ক্রেতা সাবধানে চেক প্রাপ্তির অধীন প্রদত্ত তথ্য একক সময়.) ইচ্ছা: শুভ কেনাকাটা!\nযদি ক্রেতা খুঁজে পেতে এটা আদতে ভিন্ন ব্যাখ্যা যখন আইটেম এসেছে, আমরা গ্রহণ করতে হবে, ফেরত বা প্রতিস্থাপন আইটেম. যদি ক্রেতা3দিন প্রাপ্তির বিজ্ঞপ্তি পেতে আমাদের একটি রিটার্ন বা এক্সচেঞ্জ অনুমোদন. পণ্য ফিরে যেতে হবে বেশ্যা মূল ভালো অবস্থায়. একবার আমরা গ্রহণ আসতে হবে, আমরা এটি প্রতিস্থাপন বা টাকা ফেরত দিতে, অন্য বিয়োগ খরচ, শিপিং!\nমডেল নম্বর: ZMCX-3635EY\nগঠন: টোনার কার্তুজ চিপ\nটোনার কার্তুজ কোড: 108R00796\nব্র্যান্ড নাম: Diroya\nপ্রিন্টার মডেল: Phaser 3635MFP\nসামঞ্জস্যপূর্ণ ব্র্যান্ড: জেরক্স\nপ্রযোজ্য সরঞ্জাম: মাল্টি-ফাংশনাল প্রিন্টার,লেজার, প্রিন্টার,ফটোকপিয়ার মেশিন


আর এক মাস বাঁচবেন ইরফান! - ডেইলি সাতক্ষীরা\nHome » আর এক মাস বাঁচবেন ইরফান!\nএপ্রি ৯, ২০১৮0মন্তব্য 71 ভিউ\n‘মেরে কেটে আর হাতে মাত্র এক মাসের সময় রয়েছে ইরফান খানের কাছে’, এমনই এক টুইটে শোকের ছায়া নেমে এসেছে বলিউড সিনেমহলে।\nস্থানীয় চলচ্চিত্র সাংবাদিক উমের সিন্ধু সম্প্রতি তার টুইটার হ্যান্ডেলে লিখেছেন, ভালো নেই ইরফান। নায়কের পরিবার সূত্রের খবর, ক্যানসারের লাস্ট স্টেজে রয়েছেন অভিনেতা। ডাক্তার জানিয়ে দিয়েছেন, ইরফান হয়তো আর এক মাস বাঁচবেন।\nকিছুদিন আগে নায়কের অসুস্থ হওয়ার খবর নিজেই জানিয়েছিলেন তিনি। পরে জানা গিয়েছিল তার জন্ডিস হয়েছে।\nপরে অবশ্য সে তথ্য ভুল বলে নিজের পোস্টের মাধ্যমেই জানিয়েছিলেন ইরফান খান। বলেছিলেন বিরল রোগে আক্রান্ত তিনি। সময় হলে নিজেই জানাবেন রোগের নাম।\nকিন্তু নায়কের কিছু জানানোর আগেই উমের সিন্ধু জানিয়েছেন, ক্যানসার হয়েছে ইরফানের। হয়তো আর এক মাস বাঁচবেন তিনি।\nএর আগেও ইরফানের ক্যানসারের খবর জানা গিয়েছিলে। সেই সময় মুখ খুলেছিলেন ইরফানপত্মী সুতপা শিকদার ।\nতিনি বলেন, তার সবচেয়ে ভালো বন্ধুটি নিজের রোগের সঙ্গে সাহসের সঙ্গে লড়াই করছেন। এই লড়াই তাদের জিততে হবেই। তবে এই সময় যারা গুজব ছড়াচ্ছেন তারা নিজের কাজে মন দিন।\nতিনি বলেন, লড়াই কঠিন হলেও জয়ের বিষয়ে আত্মবিশ্বাসী তিনি। তার বিশ্বাস, শিগগিরই জীবনের মূল স্রোতে ফিরবেন তারা।\nকিন্তু উমের সিন্ধুর টুইটের পর এখনও অভিনেতার পরিবারের পক্ষ থেকে কিছু জানানো হয়নি। ফলে সময় যত এগোচ্ছে মন খারাপের কালো মেঘ ঘনিয়ে আসছে ইরফান অনুরাগীদের মধ্যে।\nকাল ঢাকায় আসছেন ঋতুপর্ণা


Muhibul Haque: March 2017\nবাবা গোসলে, মা রান্না ঘরে আর ছেলে টিভি দেখছিল। এমন সময় দরজায় ঘণ্টা বাজল। ছেলে দৌড়ে গিয়ে দরজা খুলে দেখল, পাশের বাসার করিম সাহেব দাঁড়িয়ে। ছেলে কিছু বলার আগেই করিম সাহেব বললেন, ‘আমি তোমাকে ৫০০ টাকা দেব, যদি তুমি ১০ বার কান ধরে উঠবস কর।’ বুদ্ধিমান ছেলে অল্প কিছুক্ষণ চিন্তা করেই কান ধরে উঠবস শুরু করল, প্রতিবার উঠবসে ৫০ টাকা বলে কথা। শেষ হতেই করিম সাহেব ৫০০ টাকার নোট ছেলের হাতে ধরিয়ে দিয়ে চলে গেলেন। বাবা বাথরুম থেকে বের হয়ে জিজ্ঞেস করলেন, ‘কে ছিল দরজায়?’ ‘পাশের বাসার করিম সাহেব’, উত্তর দিল ছেলে। ‘ও’, বললেন বাবা, ‘আমার ৫০০ টাকা কি দিয়ে গেছেন?’\nসেলসম্যান, অফিস ক্লার্ক ও ম্যানেজার দুপুরে খেতে যাচ্ছিলেন। পথে তাঁরা একটি পুরোনো প্রদীপ পেলেন। তাঁরা ওটাতে ঘষা দিতেই দৈত্য বের হয়ে এল। দৈত্য বলল, ‘আমি তোমাদের একটি করে ইচ্ছা পূরণ করব।’ ‘আমি আগে! আমি আগে!’ বললেন অফিস ক্লার্ক, ‘আমি বাহামা সমুদ্রপারে যেতে চাই, যেখানে অন্য কোনো ভাবনা থাকবে না, কাজ থাকবে না।’ ‘ফুঃ...!!’ তিনি চলে গেলেন। ‘এরপর আমি! এরপর আমি!’ বললেন সেলসম্যান, ‘আমি মায়ামি বিচে যেতে চাই যেখানে শুধু আরাম করব।’ ‘ফুঃ...!!’ তিনিও চলে গেলেন। ‘এখন তোমার পালা’, দৈত্য ম্যানেজারকে বলল। ম্যানেজার বললেন, ‘আমি ওই দুজনকে আমার অফিসে দেখতে চাই।’\nএকটি ইগল গাছের ডালে বসে আরাম করছিল। এমন সময় একটি ছোট খরগোশ ইগলটিকে দেখে জিজ্ঞেস করল, ‘আমিও কি তোমার মতো কিছু না করে এভাবে বসে আরাম করতে পারি?’ ইগল উত্তর দিল, ‘অবশ্যই, কেন পারবে না।’ তারপর খরগোশটি মাটিতে এক জায়গায় বসে আরাম করতে থাকল। হঠাত্ একটি শিয়াল এসে হাজির, আর লাফ দিয়ে খরগোশকে ধরে খেয়ে ফেলল।\nএকটি মুরগি ও একটি ষাঁড় আলাপ করছিল। ‘আমার খুব শখ ওই গাছের আগায় উঠব, কিন্তু আমার এত শক্তি নেই’, মুরগিটি আফসোস করল। 'উত্তরে ষাঁড়টি বলল, ‘আচ্ছা, তুমি আমার গোবর খেয়ে দেখতে পার, এতে অনেক পুষ্টি আছে।’ কথামতো মুরগি পেট পুরে গোবর খেয়ে নিল এবং আসলেই দেখল সে বেশ শক্তি পাচ্ছে। চেষ্টা করে সে গাছের নিচের শাখায় উঠে পড়ল।।দ্বিতীয় দিন আবার খেল, সে তখন এর ওপরের শাখায় উঠে গেল। অবশেষে চার দিন পর মুরগিটি গাছের আগায় উঠতে সক্ষম হলো। কিন্তু খামারের মালিক যখন দেখলেন মুরগি গাছের আগায়, সঙ্গে সঙ্গে তিনি গুলি করে তাকে গাছ থেকে নামালেন।\nএকটি পাখি শীতের জন্য দক্ষিণ দিকে যাচ্ছিল। কিন্তু এত ঠান্ডা ছিল যে পাখিটি শীতে জমে যাচ্ছিল এবং সে একটি বড় মাঠে এসে পড়ল। যখন সে মাঠে পড়ে ছিল, একটি গরু তার অবস্থা দেখে তাকে গোবর দিয়ে ঢেকে দিল। কিছুক্ষণ পর পাখিটি বেশ উষ্ণ অনুভব করল। যখন গোবরের গরমে সে খুব ঝরঝরে হয়ে উঠল, আনন্দে গান গেয়ে উঠল। এমন সময় একটি বিড়াল পাশ দিয়ে যাচ্ছিল, পাখির গান শুনে খুঁজতে লাগল কোথা থেকে শব্দ আসে। একটু পরই সে গোবরের কাছে আসে এবং সঙ্গে সঙ্গে গোবর খুঁড়ে পাখিটিকে বের করে তার আহার সারে।\n(মূল লেখকের নাম জানা নেই)\nPosted by Muhibul Haque at 23:41 No comments:\nকিভাবে খুজবেন আপনার কীওয়ার্ড রিলেটেড সাইট\nPosted by Muhibul Haque at 23:242comments:\nকোন এক চায়ের দোকানে কিছু তরুণ বসে আলোচনা করছে\n১ম তরুণঃ তাহলে বুঝছ তো? আল্লাহ যদি থাকতই, তাহলে সমাজে কি গরীব থাকতো? ঐ লোকটার কি দোষ যে আল্লাহ তাকে গরীব করে বানাইছে? (কথাটা কানে যেতেই দাঁড়িয়ে পড়ল মোল্লা। ভাল করে খেয়াল করল তরুণকে। মুখে ফ্রেঞ্চ কাট দাঁড়ি, DON2এর শাহরুখ খানের মত ঝুঁটি বাঁধা চুল, চে গুয়েভারার গেঞ্জি গায়ে... যাকে বলা হচ্ছে, সে সাধারণ একজন তরুণ। তাদেরকে ঘিরে বসে আছে আরও কয়েকজন, সবাইকে ভার্সিটি পড়ুয়াই মনে হল... বসল গিয়ে চায়ের দোকানে।)\nউৎসুক শ্রোতা পেয়ে ১ম তরুণ আরও কিছু বলতে যাচ্ছিল... মোল্লাঃ ভাই, আপনার যুক্তিটা তো বুঝলাম না। সমাজে গরীব আছে বলে স্রষ্টা নেই, এটা কেমন কথা হল? ১ম তরুণঃ স্রষ্টা থাকলে তিনি কি আর গরীব লোকদের কষ্ট দেখে চোখ বুজে থাকতেন? অবশ্যই তিনি তার সৃষ্টিকে কষ্ট দিতেন না। মোল্লাঃ এটা কোন কথাই হলনা। অনেক মানুষের অনেক টাকা পয়সা আছে, তারপরও তারা কষ্টে আছে। খালি গরীব হলেই কষ্ট, এটা ভুল। কষ্ট নাই, এমন কোন মানুষ পাইনি আমার জীবনে। কারো চেহারা নিয়ে কষ্ট, কারো টাক নিয়ে কষ্ট, কারো GF/BF কে না পাওয়া নিয়ে কষ্ট।\n(.. উৎসুক শ্রোতারা, আশেপাশের আরও কয়েকজন, যারা এতক্ষণ নাস্তিকতার কথা শুনছিল, কিন্তু পাল্টা যুক্তি দেখাতে না পেরে মনে মনে কষ্ট পাচ্ছিল, সবাই মনোযোগ দিল) ...আপনার লজিকটা ভুল। অনেকটা এইরকম, NOKIA N8, N97 আর 6210 নিজেদের মধ্যে আলাপ করতেছে, “আমাদের মধ্যে যেহেতু বৈচিত্র্য আছে, সেহেতু NOKIA COMPANY বলে কিছু নাই”। এটা কোন কথা হল? (বিন্দুমাত্র না দমে...)\nমোল্লাঃ (দৃঢ়ভাবে) জী না, আমার কাছে প্রমাণ আছে। বরং স্রষ্টায় না বিশ্বাস করাটাই অন্ধ বিশ্বাস। পাশ থেকে কেউ একজন : “ কিভাবে?? Zakir Nayek এর logic দিবেন তো? ওইটা তো Zakir Nayek না, Joker Nayek, ওর logic এর অনেক flaw আছে।’’\nমোল্লাঃ আমি জাকির নায়েকের logic দিবনা। বরং আমি আপনাকে এমন প্রমাণ দিব যা আমাদের বাস্তবতা (Reality)কে পর্যবেক্ষণ করে নেয়া, যা চূড়ান্তভাবে স্রষ্টার অস্তিত্ব প্রমাণ করবে। (এবার তারা কিছুটা উৎসাহিত হল) দুইজন (সমস্বরে): কিভাবে?\n১ম তরুণঃ কিন্তু মহাবিশ্ব তো শুরু নাও হতে পারে, অনন্তকাল ধরেও তো চলে আসতে পারে? মোল্লাঃ না, মহাবিশ্ব অনন্তকাল ধরে চলে আসতে পারেনা, এর অবশ্যই অবশ্যই শুরু আছে।\n১ম তরুণঃ আপনি এত Sure হলেন কিভাবে? (বাকিরা উৎসাহী নয়নে চেয়ে আছে...) মোল্লাঃ মনে করেন, আপনি বাসে উঠার জন্য লাইনে দাঁড়িয়ে আছেন, আপনার সামনে আরও ৫ জন। আপনি কয়জনের পর বাসে উঠবেন? কেউ একজনঃ ৫ জনের পর।\nমোল্লাঃ যদি আপনার সামনে ১০ জন থাকে, তাহলে?? ১ম তরুণঃ ১০ জনের পর। মোল্লাঃ কিন্তু যদি আপনার সামনে অসীম সংখ্যক লোক দাঁড়িয়ে থাকে? তাহলে, কয়জনের পর বাসে উঠবেন? (ব্যাপারটা হজম করতে সময় লাগল, কেউ কথা বলছেনা)\nমোল্লাঃ তারমানে আপনি কোনদিন বাসে উঠতে পারবেন না। কারণ আপনার সামনের লাইন কোনদিনই শেষ হবেনা (যেহেতু অসীম)। সুতরাং আপনার serial কখনই আসবেনা। এখন এই মহাবিশ্ব যদি অনন্তকাল ধরে চলে থাকে, তবে একটা প্রশ্ন করি, পৃথিবীর জন্ম কবে হয়েছে? উত্তর হবে, পৃথিবীর জন্ম এখনও হয়নাই, কখনই হবেনা, কারণ পৃথিবীর জন্ম হওয়ার আগে অসীম সংখ্যক ঘটনা ঘটতে হবে। আর অসীম মানে যার কোনও শেষ নাই, সেই ক্ষেত্রে পৃথিবীকে অনন্তকাল জন্ম হওয়ার জন্য লাইনে দাঁড়িয়ে থাকতে হবে, যেরকম আপনি লাইনে দাঁড়িয়ে আছেন বাসে উঠার জন্য।\nআপনার সামনের লাইন কোনদিনও শেষ হবেনা, আপনিও বাসে উঠতে পারবেন না, পৃথিবীর সামনের লাইনও কোনদিন শেষ হবেনা। এখন মনে করি, পৃথিবীর সামনে সূর্য দাঁড়িয়ে আছে, জন্ম হওয়ার অপেক্ষায়, তারও কোনদিন জন্ম হবেনা, কারণ তার সামনের লাইনও তো অসীম! অসীমের সাথে ১ যোগ করলেও অসীম, ১ বিয়োগ করলেও অসীম, তাহলে আগের ঘটনাগুলোই যদি এখনও শেষ না হয়, তাহলে আমি, আপনি , পৃথিবী, সূর্য কোন কিছুরই অস্তিত্ব সম্ভব হতনা। অবশ্যই একটা ঘটনার মাধ্যমে মহাবিশ্বের শুরু হয়েছে, তারপর ১, ২, ৩, ৪, করে করে ঘটনাগুলো ঘটতে আরম্ভ করেছে... এখন আমি আপনি চায়ের দোকানে আলাপ করছি! মাঝখান থেকে একজনঃ ভাই, আরেকটু বুঝিয়ে বলবেন কি?\nমোল্লাঃ কঠিন হয়ে গেল? আচ্ছা, মনে করেন, আপনি শত্রু পক্ষের কাউকে স্নাইপার রাইফেল দিয়ে গুলি করবেন। আপনার উপর ৫ জন BOSS আছে, পর্যায়ক্রমে যাদের অনুমতি পেলে আপনি গুলি করবেন। এখন আপনাকে যদি অসীম সংখ্যক BOSS এর permission নিতে হয়, তাহলে আপনি কখন গুলি করবেন? আপনার permission নেয়াও শেষ হবেনা, গুলিও কোনদিন করতে পারবেন না। আপনার বাসায় যদি অসীম সংখ্যক মালামাল থাকে তাহলে কোনদিনই বাসা change করতে পারবেন না। কারণ মালামাল নামানো কোনদিনই শেষ হবেনা।\n(চায়ের দোকানদারকে)... ভাই, এক গ্লাস পানি দাও তো... তারমানে কোনও একটা ঘটনা যদি ঘটে, বুঝতে হবে যে তার আগে অসীম সংখ্যক ঘটনা ঘটেনি, ঘটেছে সীমিত সংখ্যক ঘটনা, আর সীমিত ঘটনা মানেই, একটা শুরু আছে, তারপর ঘটনা গুলো ঘটতে ঘটতে আজকের এই পর্যায়ে এসেছে। সুতরাং মহাবিশ্বের অবশ্যই শুরু আছে। যেরকম ৫ জনের বা ১০ জনের পর আপনি বাসে উঠতে পারছেন, সেইরকম ৫টা, ১০টা বা ১০০টা ঘটনা ঘটার পর পৃথিবীর জন্ম হয়েছে। এ থেকেই প্রমাণ হয়, মহাবিশ্বের শুরু আছে, এটা অনন্তকাল ধরে চলে আসা কোনও মহাবিশ্ব নয়। (বিংশ শতাব্দীর শুরুতে গণ্ডমূর্খ নাস্তিক INTELLECTUAL দের, যে যুক্তি, উঠতি তরুণ সমাজের মাঝে নাস্তিকতার হাওয়া যুগিয়েছিল, তার এরকম পতন দেখে হতবাক হয়ে গেল তরুণগুলো) (একটু নমনীয় সুরে...)\n১ম তরুণঃ আপনার কথা ঠিক আছে... (অজানা ভয়ে... আমতা আমতা করে...) কিন্তু এতেও প্রমাণ হয়না যে স্রষ্টা আছে। মোল্লাঃ এখন অবশ্যম্ভাবী প্রশ্নটা চলেই আসে, তাহলে মহাবিশ্ব কিভাবে শুরু হল, মানে সৃষ্টি হল। সে কি নিজেকে নিজে তৈরি করেছে, অর্থাৎ শুন্য থেকে নিজেই নিজেকে তৈরি করেছে নাকি অন্য কেউ তাকে তৈরি করেছে?\n১ম তরুণঃ আপনার যুক্তিটা কি? Stephen Hawkings কিন্তু বলেছেন যে, কোন স্রষ্টা ছাড়াই এই মহাবিশ্ব নিজেকে নিজে তৈরি করেছে।\nমোল্লাঃ (তাচ্ছিল্যের হাসি হেসে...) Grand Design বইটার কথা বলছেন তো? ঐ বইয়ের সমালোচনার জবাবে হকিংস নিজের মুখেই স্বীকার করেছেন যে, “ স্রষ্টা নেই, এ কথা কেউ প্রমাণ করতে পারবেনা। কিন্তু বিজ্ঞান স্রষ্টাকে অপ্রয়োজনীয় বলে রায় দিয়েছে।’’ সুতরাং, ঐ বই থেকেও প্রমাণ হয়না যে স্রষ্টা নেই। বরং লেখক নিজেই বলছেন যে, স্রষ্টাকে আমাদের দরকার নেই। দরকার নেই, আর স্রষ্টার অস্তিত্ব নেই, দুইটা তো এক জিনিষ না। আর তাছাড়া বইটাতে বোকামিপূর্ণ বক্তব্য দেয়া হয়েছে। (ব্যাপারটা হজম করতে না পারলেও, এই মোল্লার দৌড় যে শুধু মসজিদ পর্যন্ত না, তা তারা ভালই বুঝতে পেরেছে।)\n১ম তরুণঃ রুম্মান। মোল্লাঃ চা চলবে ভাই?... এই মামা, চা দাও সবাইকে... রুম্মানঃ যা বলছিলেন, হকিংস...\nরুম্মানঃ তো, এতে সমস্যা কোথায়? Virtual Gravitons এর কারণে এই Gravity তৈরি হয়েছে, যার ফলশ্রুতিতে মহাবিশ্বের সৃষ্টি, শূন্য থেকে। মোল্লাঃ সমস্যা আছে। Gravity একটা গাণিতিক সমীকরণ। দুইটা বস্তুর মাঝে ভর অনুপাতে আকর্ষণ বুঝাতে এটা ব্যবহৃত হয়। তো মহাবিশ্ব যদি শূন্য থেকেই আসে, তাহলে সেখানে কোন বস্তু ছিলনা, তো Gravity কোত্থেকে আসল সেই সময়?\nএইখানে আপনি বলছেন যে Virtual Gravitons ছিল, তো সেই প্রশ্ন এসে যায়, এরা কি অনন্তকাল ছিল? অনন্তকাল ধরে থাকতে পারেনা। আর একটা জিনিষ নাই, ছিলনা, আবার সেটা হইল, আবার নাই আবার হইল, এইটাত পুরাই Irrational কথাবার্তা। আপনার সামনে আমি দাঁড়াইয়া আছি, আবার গায়েব হয়ে গেলাম, আবার দাঁড়াইয়া আছি, আবার গায়েব হয়ে গেলাম... Science দেখি সিন্দাবাদের দৈত্যের মত কথা বলছে, Infact তার চেয়েও আজগুবি কথা বলেছে হকিংস।\nএই কারনেই ব্রিটিশ বিজ্ঞানী বেরনেস গ্রিনফিল্ড হকিংস কে তালিবানদের সাথে তুলনা করে বলেছেন যে, “যা খুশি তারা বলতে পারে, তালিবানদের মত তারা যখন বলে আমাদের কাছে সব প্রশ্নের উত্তর আছে, তখন তা আসলেই অস্বস্তিকর।’’ মানে Comment করতে তো আর পয়সা লাগেনা। Science বুঝেনা এরকম নাস্তিকরাই আসলে হকিংস রে নিয়ে কাউ কাউ করে। Richard Dawkins এইরকম একজন। আমাদের দেশের নাস্তিকগুলাও না বুইঝা ফালাফালি করে। অনেক বিজ্ঞানীই হকিংসের সাথে একমত না। ... আর gravity না হয় gravitons থেকে হইল, যেটার কারণে মহাবিশ্ব হইল, তাহলে gravitons কোত্থেকে হইলো?\nদ্বিতীয় আরেকটা প্রশ্ন হল, হকিংস শূন্য বলতে যে Quantum vacuum বুঝিয়েছেন, তা কিন্তু আসলেই শূন্য (nothing) না। সেখানে energy বিরাজ করত। এখন, energy আর gravity এই মহাবিশ্বেরই অংশ। হকিংসের কথার সাদামাটা মানে হল, আপনি নিজেকে তৈরি করেছেন শূন্য থেকে, নিজেকে তৈরি করার আগে আপনার হাত আগে থেকেই ছিল (যেটা আপনারই অংশ), তারপর সেই হাত আপনাকে তৈরি করেছে। তো প্রশ্ন হল, হাত কিভাবে ছিল?\nএটা একটা অবাস্তব কথাবার্তা। মহাবিশ্বের মধ্যেই অন্তর্ভুক্ত একটা জিনিষ, মহাবিশ্ব তৈরি হওয়ার আগে থেকেই ছিল, এরপর মহাবিশ্বকে তৈরি করে সে নিজেই মহাবিশ্বের পেটের ভেতর ঢুকে পড়েছে, How Funny??? Seems like fairy tales!! অর্থাৎ আপনি আগে থেকেই ছিলেন, এরপর আপনার মাকে আপনি বানাইছেন, বানাইয়া তার পেটের ভেতর ঢুকে বসে আছেন, আর মায়ের কাছ থেকে পুষ্টি নিয়ে বেঁচে আছেন। LOL, মজা পাইলাম।\n(পুরা দোকান মন্ত্রমুগ্ধ হয়ে শুনে যাচ্ছে, কেউ বুঝতেছে, কেউ বুঝতেছেনা, তবে সাধারণ জনগণ চাচ্ছে মোল্লাই জিতুক। চায়ে চুমুক দিয়ে...) এর চেয়ে অবাস্তব কথা আর কি হতে পারে? এ থেকেই বুঝা যায়, মহাবিশ্ব শূন্য থেকে আপনা আপনি তৈরি হয়েছে, এরকম কোন সত্য প্রমাণ বিজ্ঞানের কাছে আদৌ নেই। এটা শুধু থিওরি হিসেবে হকিংসের কল্পনায় (Fantasy) আছে, যার বাস্তব ভিত্তি নেই। না হলে কি আর হকিংস সাহেব বলতেন, “স্রষ্টার অস্তিত্ব প্রমাণ করা সম্ভব নয়” এজন্যই আল্লাহ কুরআনে সুরা আত তুরে বলেছেন, “ তারা কি এমনি এমনিই তৈরি হয়েছে, নাকি তারা নিজেরাই নিজেদের স্রষ্টা? না তারা নভোমডল ও ভূমণ্ডল সৃষ্টি করেছে? বরং তারা বিশ্বাস করেনা।’’\nরুম্মানঃ (ব্যঙ্গ করে), এ কথা আপনি মহাজ্ঞানী বুঝলেন, আর হকিংস বুঝলনা?? মোল্লাঃ (তাচ্ছিল্যের হাসি হেসে) হকিংস অজ্ঞানান্ধ (বিজ্ঞানে অন্ধ= অজ্ঞানান্ধ)। একজন রিকশাওয়ালাও তার চেয়ে Rational। এক রিকশাওয়ালাকে জিজ্ঞাস করা হয়েছিলো, “ চাচা, আল্লাহ আছে, এটা বুঝলেন ক্যামনে?” কিছুক্ষণ চুপ থেকে তিনি উত্তর দিলেন, “ বাবারে, আমি প্যাডেল চাপি, চাক্কা ঘুরে, আর এতবড় দুনিয়া ঘুরতাছে, প্যাডেল তো কেউ একজন মারতাছে...” হকিংস সাহেবের এই বোধ বুদ্ধিটাও নাই। হাহাহাহাহা, দেখেন না, এখন কমেডি শোতে অভিনয় করা শুরু করেছেন!\nএদের ব্যাপারেই আল্লাহ কুরআনে সুরা আল আরাফে বলেছেন, “ আর আমি সৃষ্টি করেছি দোজখের জন্য বহু জিন ও মানুষ। তাদের অন্তর রয়েছে, তার দ্বারা বিবেচনা করেনা, তাদের চোখ রয়েছে, তার দ্বারা দেখেনা, তাদের কান রয়েছে, তার দ্বারা শুনেনা। তারা চতুষ্পদ জানোয়ারের মত, বরং তার চেয়েও নিকৃষ্টতর। তারাই হল গাফেল, উদাসীন।’’ ২য় তরুণঃ তাহলে কি দাঁড়ালো? মহাবিশ্ব অসীম নয়, এর শুরু আছে। শুরুটা সে নিজে নিজে করেনি। তারমানে অবশ্যই কেউ একজন এই মহাবিশ্বকে শুরুতে সৃষ্টি করেছেন। ... (কিছুক্ষণ ভেবে) কিন্তু একটা সমস্যা তো রয়েই যাচ্ছে। তাহলে ঐ স্রষ্টা আসল কোত্থেকে? উনাকে কে বানাইছে?\n(মোল্লাকে আটকানো গেছে ভেবে কতগুলো চোখ জ্বলজ্বল করে উঠল। বাকিরা দম বন্ধ করে ফেলল) (চায়ে ধীরেসুস্থে চুমুক দিল মোল্লা। সবাই উৎসুক চোখে চেয়ে আছে।) পাশ থেকে একজন খোঁচা মেরে বললঃ এটা তো শয়তানের প্রশ্ন। তুই তো শয়তান হয়ে গেলিরে। (হাসির রোল উঠল...)\nমোল্লাঃ স্রষ্টাকে যদি অন্য কেউ বানায়, তাহলে প্রশ্ন আসে, তাকে কে বানাল? সেই স্রষ্টার স্রষ্টা কে? এইভাবে দ্বিতীয়, তৃতীয় স্রষ্টার স্রষ্টা কে? এবং এভাবে ব্যপারটা আবার অসীম পর্যন্ত চলতে থাকবে। একটু আগেই কিন্তু আমরা প্রমাণ করেছি, কোন অসীম সংখ্যক ঘটনা সম্ভব নয়। তারমানে হোল, এই মহাবিশ্বের যিনি স্রষ্টা, তার কোন স্রষ্টা নেই। রুম্মানঃ তাহলে তিনি অস্তিত্বে আসলেন কিভাবে? তিনি কি নিজেকে নিজেই বানিয়েছেন ?\nমোল্লাঃ তাও সম্ভব নয়। একটা জিনিষ নাই, সে আবার নিজেকে নিজে কিভাবে বানাবে? আর নিজে যদি নিজেকে বানায়, তারমানে, নিজেকে বানানোর আগে তিনি ছিলেন না। নিজেকে যখন বানালেন তখন থেকে তার শুরু, তো কি দিয়ে বানালেন? আর শুরু মানেই তিনি সীমিত। আর তাকে যদি কেউ বানায়, তা নিজেই নিজেকে বানাক আর অন্য কেউ তাকে বানাক, এখানে physical properties চলে আসে। physical properties মানে তিনি নিয়ন্ত্রিত, তার উপর বৈশিষ্ট্য আরোপ করা হয়েছে, তাকে অন্য কারো ইশারায় চলতে হয়, তিনি স্বাধীন না।\nঅথচ স্রষ্টা হতে হলে তাকে হতে হবে নিয়ন্ত্রণমুক্ত, স্বাধীন এবং অনির্ভরশীল। আর মূল কথা হল, একটা জিনিষ নাই, সে আবার নিজেরে কিভাবে, কি দিয়ে বানাবে? শূন্য থেকে আপনা আপনি কিছু হয়না, এটা তো আমরা একটু আগেই আলোচনা করলাম। রুম্মানঃ তাহলে স্রষ্টা আসল কোথা থেকে? মোল্লাঃ তিনি অসৃষ্ট। তিনি কোথাও হতে আসেন নাই। তিনি আগে থেকেই ছিলেন, চিরকাল থাকবেন। (গুঞ্জন উঠল ভিড়ের মধ্যে, “এটা কি হল, বুঝলাম না”... “অসৃষ্ট মানে?”...“তাহলে মহাবিশ্বের অসৃষ্ট হতে সমস্যা কোথায়...?”) (কপালে চিন্তার ভাঁজ পড়ল মোল্লার।)\nমোল্লাঃ আমার বক্তব্যটা একটু গুছিয়ে বলি। মহাবিশ্বকে Study করে আমরা বুঝলাম যে তার একজন স্রষ্টা আছে, তাইনা? (আশপাশে তাকিয়ে তেমন একটা support পেলনা মোল্লা। দুই একজন হ্যাঁ সূচক মাথা নাড়ল) মহাবিশ্ব, স্রষ্টা ছাড়া সম্ভব না। এখন এই স্রষ্টাকে, হয়, কেউ তৈরি করেছে, না হয় তিনি নিজেকে নিজে তৈরি করেছেন। এ দুইটা বাদ দিলে মাত্র একটাই Option থাকে। আর তা হল স্রষ্টা অসৃষ্ট। এর বাইরে আর কোন Option নাই। প্রথম দুইটা Point যে ভুল, তা আমি আলোচনা করেছি। আর বাকি একটাই Option থাকে যে, তিনি একজন অসৃষ্ট স্রষ্টা (Uncreated Creator)।\nতিনি যদি অসৃষ্ট (Uncreated) না হন, তাহলে তিনিও ‘সৃষ্টি’ (Created) হয়ে যান। আমাদের বুঝতে হবে যে, ‘স্রষ্টা’ (Creator) আর ‘সৃষ্টির’ (Created) মধ্যে পার্থক্য আছে। সৃষ্টি মানেই সীমাবদ্ধতা (Limitation), নির্ভরশীলতা (Dependency), দুর্বলতা (weakness)। কিন্তু স্রষ্টা এসকল সীমাবদ্ধতার ঊর্ধে। এজন্যই স্রষ্টাকে সৃষ্টি করা যায়না। তাকে হতে হবে অসৃষ্ট (Uncreated)। (এতক্ষণে কয়েকজন বুঝল, কিন্তু প্রশ্ন শেষ হয়নি)\nরুম্মানঃ মহাবিশ্বের অসৃষ্ট হতে সমস্যা কোথায়? আর স্রষ্টার যে বৈশিষ্ট্য আপনি বলেছেন, তা তো কল্পনায়ও আনতে পারছিনা। পুরোপুরি বোধগম্যও হচ্ছেনা! মোল্লাঃ মহাবিশ্বের ব্যপারটা তো বললামই, সে সীমিত (Finite), সে অস্তিত্বের জন্য নির্ভরশীল। আর যে অস্তিত্বের জন্য অন্য কারো উপর নির্ভরশীল, সে তো সৃষ্টি (Created)। এজন্যই তো সে অসৃষ্ট (Uncreated) নয়, তার একজন স্রষ্টাকে দরকার, কিন্তু স্রষ্টার অন্য কোন স্রষ্টাকে দরকার নেই। আর স্রষ্টার বৈশিষ্ট্য বোধগম্য হচ্ছেনা, স্বাভাবিক। স্রষ্টার Reality আর আমার আপনার Reality এক না। একটা Unknown Reality কে আপনি Known Realityর সাথে Match করাতে পারবেন না।\n২য় তরুনঃ বুঝলাম না। মোল্লাঃ মনে করেন আপনি কোনদিন আমেরিকার সাদা চামড়ার মানুষ দেখেন নি। এখন কেউ যদি আপনাকে এসে বলে, আমেরিকার মানুষের চামড়া সাদা, তো, আপনি কি বুঝবেন? আপনি বলবেন, দুধের মত সাদা? সে বলবে, না লাল সাদা। আপনি হয়ত বলবেন, দুধের মধ্যে আলতা দিলে যেরকম হয়, সেরকম?\n(চায়ে চুমুক দিয়ে মোল্লা দেখল চা ঠাণ্ডা হয়ে গেছে। পাশে রেখে দিল) মোদ্দা কথা হচ্ছে, একটা অজানা Reality সম্পর্কে যদি আপনাকে এসে বলা হয়, আর আপনি যদি তা Sense করতে না পারেন, তবে কোনদিনই বুঝবেন না ঐ Reality কেমন। ঐ Reality বুঝতে হলে আপনাকে ঐ Reality তে অবস্থান করতে হবে। স্রষ্টার Reality আমাদের বুঝার বাইরের Reality, যা আমরা কখনই বুঝবনা। এজন্যই, হাদিসে, আল্লাহ কেমন, কিভাবে কাজ করেন, কেমনে থাকেন এ বিষয় নিয়ে চিন্তা করতে নিষেধ করা হয়েছে।\nকারণ একটা অজানা Reality সম্পর্কে চিন্তা করতে গিয়ে আমরা শুধু Fantasy নিয়ে পড়ে থাকব... এ কারনে আমরা মহাবিশ্বকে Study করে স্রষ্টার অস্তিত্ব প্রমাণ করতে পারি, কিন্তু তিনি কেমন, কিভাবে থাকেন, কিভাবে কাজ করেন, তা প্রমাণ করতে পারিনা, এটা আমাদের আয়ত্তের বাইরে। মাঝখান থেকে একজনঃ ও, সেজন্যই বুঝি স্রষ্টার কোন মূর্তি থাকতে পারেনা! ছবি থাকতে পারেনা? কারণ, তাকে যদি নাই দেখলাম, তার বাস্তবতা যদি নাই বুঝলাম, তাহলে তার মূর্তি বানালে তো তাঁর উপর মিথ্যা আরোপ করা হয়। তাকে তো দেখিইনাই কোনদিন, মূর্তি বানাব কেমনে? মূর্তি তো বানাব আমার কল্পনা দিয়ে, কিন্তু সেটা তো আর স্রষ্টা নয়!\n(প্রশংসার দৃষ্টিতে তার দিকে তাকাল মোল্লা, ভাবল, “নাহ, সব নাস্তিক গাধা না।”) মোল্লাঃ Exactly! আপনি সঠিক Point টাই ধরেছেন। এ কারণেই ইসলাম বলেছে স্রষ্টার সাথে এ মহাবিশ্বের কোন কিছুর তুলনা করা যায়না। তিনি অতুলনীয়। তাই, মূর্তি বানালে স্রষ্টার উপর মিথ্যা আরোপ করা হয়। (রঙ্গমঞ্চে এবার নতুন একজন আবির্ভূত হলেন।) তিনি বললেনঃ তার মানে, আপনি বলতে চাচ্ছেন, স্রষ্টা Unlimited এবং Independent?\n(মোল্লা ঘুরে তার দিকে তাকাল। মাঝবয়সী ভদ্রলোক, এক কোণায় বসে মনোযোগ দিয়ে কথা শুনছিলেন এতক্ষণ। এঁর কাঁচাপাকা চুলও ঝুঁটি বাঁধা, চওড়া কপাল, ফ্রেঞ্চকাট দাঁড়ি, ফুলরীমের চশমা সেইরকম একটা ভাব এনে দিয়েছে চেহারায়... মোল্লা বুঝল, Tough Guy... মজাটা শুরু হবে এখন...)\nমোল্লাঃ জী, স্রষ্টা Unlimited এবং Independent। (মৃদু হাসলেন ভদ্রলোক) মাঝবয়সী বাবুঃ আপনি কি Quark এর কথা শুনেছেন? Quark কে কিন্তু আমরা প্রকৃতিতে আলাদাভাবে ... মানে স্বাধীনভাবে বিচরণশীল পাইনা। সুতরাং একে আপনি Limited বলতে পারবেন না। আবার একে নিয়ন্ত্রণও করা যায়না, মানে অন্য কেউ ওর উপর খবরদারি করতে পারেনা, সুতরাং একে Independent বলতে পারেন। তাহলে কি বলতে চাচ্ছেন, Quarkই আপনার আল্লাহ?? (হা হা হা) মোল্লাঃ আপনার এই কথাটাই Atheist Bangladesh Group এর Admin আমাকে বলেছিল। তখন আমি Quark সম্পর্কে জানতাম না। তাই একটু ধোঁকায় পড়ে গিয়েছিলাম। কিন্তু পরে দেখি, (হাত দিয়ে মাছি তাড়াবার ভঙ্গি করল মোল্লা)।\nআপনি নিশ্চয়ই জানেন, Quark কে Laboratory তে তৈরি করা সম্ভব হয়েছে, এর ভর আছে, এর ঘূর্ণন আছে। সুতরাং একে আপনি Independent বলতে পারেন না। আর ধারণা করা হয়, Big Bang এর শুরুতে সেকেন্ডের ভগ্নাংশ সময়ে এরা প্রকৃতিতে বিরাজ করেছিল, সুতরাং ‘Unlimited’ একটা জিনিষ ‘Limited’ মহাবিশ্বে বিরাজ করতে পারেনা। আপনি আমার আলোচনা এতক্ষন শুনে থাকলে বুঝবেন।\nমাঝবয়সী বাবুঃ আল্লাহর ও তো বৈশিষ্ট্য আছে, তিনি কি জানি... (মনে করার ভান করলেন) আর রহমান, আর রহিম, বেগারা, বেগারা, তাহলে তাকে Dependent আর Limited বলছেন না কেন? (ব্যাটার নির্বুদ্ধিতায় বিরক্ত হল মোল্লা, ভাবল, “গাধা কি আর গাছে ধরে?” চেহারায় ফুটে উঠল বিরক্তির ছাপ) মোল্লাঃ উনি যে রহমান, রহিম এগুলা উনার Personality, এগুলা কোন Physical বৈশিষ্ট্য না। Quark এর বৈশিষ্ট্যগুলা Physical বৈশিষ্ট্য, Personality না। আর ফিজিক্যাল বৈশিষ্ট্য মানেই এগুলো আপনার উপর আরোপ করা হয়েছে, তার মানে আপনি Independent না, আপনি খাঁচার ভেতর অচিন পাখি। আপনার হাত দেড় ফুট লম্বা, এটা Physical বৈশিষ্ট্য, কিন্তু আপনি মানুষের সাথে ভাল আচরণ করেন, এটা আপনার Personality, Physical Property কাউকে Limited করে তোলে কিন্তু Personality কাউকে Limited করেনা।\n(একটু যেন দমে গেলেন ভদ্রলোক) মাঝবয়সী বাবুঃ কিন্তু... সবপারে, অর্থাৎ Omnipotent একজন স্রষ্টার কিন্তু সমস্যা আছে। আত্মবিরোধের সমস্যা। (মোল্লা বুঝতে পারল অবশ্যম্ভাবী প্রশ্নটা এবার ধেয়েই আসছে...) মাঝবয়সী বাবুঃ বলেন, আল্লাহ কি এমন কোন পাথর তৈরি করতে পারেন, যেটা উনি ধ্বংস করতে পারেন না? আপনি যদি বলেন, পাথর তৈরি করতে পারে, তাইলে তিনি ধ্বংস করতে পারবেনা, আর যদি বলেন এমন পাথর তৈরি করতে পারেন না, তাইলে তো আর এই স্রষ্টা সবকিছু পারেনা।\nদুইদিকেই সমস্যা। আত্মবিরোধ, সুতরাং আল্লাহ সবকিছু পারেন না! (সবগুলা চোখ এখন মোল্লার দিকে) মোল্লাঃ এটা একটা Logical প্রশ্ন, রাইট?\nমাঝবয়সী বাবুঃ (মৃদু হেসে) হ্যাঁ। মোল্লাঃ Logic সবসময় একটা Premise এর উপর ভর করে চলে। এই প্রশ্নটার Premise হল, “আল্লাহ সবকিছু পারেন”। এই কথাটার উপর ভিত্তি করে প্রশ্নটা করা হয়েছে। আমি আপনার প্রশ্নের জবাব দিব, তার আগে বলেন, আল্লাহ সবকিছু পারে, এটা আপনাকে কে বলেছে? মাঝবয়সী বাবুঃ তারমানে, আল্লাহ সবকিছু পারেনা? মোল্লাঃ না, আল্লাহ সবকিছু পারেনা। (বোম্ব ফাটল যেন। উল্লাসধ্বনি শোনা গেল নাস্তিক শিবির থেকে। এই স্বীকারোক্তিতে মাঝবয়সী বাবুও হতভম্ব হয়ে গেলেন। আস্তিকরা দুরুদুরু বুকে তাকিয়ে আছে মোল্লার দিকে। মোল্লা চুপচাপ, শান্ত।)\nমাঝবয়সী বাবুঃ তাহলে আপনার আল্লাহ সবকিছু পারেনা? হাহা (ব্যঙ্গ করে), তাহলে তিনি স্রষ্টা হওয়ার যোগ্যতা হারালেন। এরকম অযোগ্য স্রষ্টার দরকার নেই। (রুম্মান চুপচাপ, সে নিবিড়ভাবে তাকিয়ে আছে মোল্লার দিকে। বুঝতে পারল, এত সহজে ঘায়েল করা যাবেনা মোল্লাকে)\nমোল্লাঃ আল্লাহ সবকিছু পারেন না। তিনি ঘুমাতে পারেন না, খেতে পারেন না, মিথ্যা কথা বলতে পারেন না, অবিচার করতে পারেন না। কারণ এ কাজগুলো যদি তিনি করেন, তবে তিনি আর স্রষ্টা থাকেন না। এ কাজগুলো যদি তিনি পারেন, তবে তিনিও আমাদের মত ঘুম, খাওয়া দাওয়া স্বার্থপরতা এইসবের উপর নির্ভরশীল হয়ে পড়বেন। আর স্রষ্টার পক্ষে এই ধরনের কাজ সাজেনা।\nসব কিছু যদি উনি পারেন, তাহলে উনার পক্ষে স্রষ্টা হিসেবে টিকে থাকা অসম্ভব হয়ে পড়বে, আমি আপনি না হয় স্বার্থ হাসিলের জন্য মিথ্যা বলি, ক্লান্ত হলে ঘুমাই, কিন্তু স্রষ্টার মিথ্যা বলার দরকার কি? ঘুমানোর দরকার কি? তিনি এসব দুর্বলতা থেকে মুক্ত বলেই তিনি স্রষ্টা। এই ব্যপারে কুরআনে আয়াতুল কুরসিতে বলা আছে। এইসব কাজ স্রষ্টার বৈশিষ্ট্যের সাথে সাঙ্ঘর্শিক। তিনি এই ধরনের Ungodly কাজ করতে পারেন না। আর আল্লাহ নিজেও কখনও দাবি করেন নি যে, তিনি “সব পারেন” বরং তিনি বলেছেন, “সবকিছুর উপর তিনি ক্ষমতাবান।’’ মানে সবকিছুকে control করার, destroy করার ক্ষমতা তাঁর রয়েছে। (একটু ইতঃস্তত ভাব যেন দেখা গেলো মাঝবয়সী বাবুর মাঝে, তবে হার মানতে নারাজ তিনি)\nমাঝবয়সী বাবুঃ কিন্তু আমার প্রশ্নের সাথে তো আপনার উত্তরের কোন মিলই নাই। আমি কি জিজ্ঞাসা করলাম, আর আপনি কি উত্তর দিলেন? মোল্লাঃ আমি ভেবেছিলাম, আপনি জ্ঞানী, বুঝে নিবেন। (দুইপাশে হাত ছড়িয়ে) যাই হোক, ঐ যে বলছিলাম, প্রশ্নটার premise ভুল। এই প্রশ্নে ধরা হয়েছে যে, “স্রষ্টা সবকিছু পারে”। এই ভিত্তিতে জিজ্ঞাসা করা হয়েছে, “স্রষ্টা কি এমন কোন পাথর বানাতে পারে যা তিনি ধ্বংস করতে পারেন না?’’ premise ভুল এই কারনে যে, আমি একটু আগেই বললাম, স্রষ্টা আসলে সবকিছু পারেনা, উনি Ungodly জিনিস করতে পারেন না।\nদ্বিতীয়ত, এই প্রশ্নটার structure এও ভুল আছে। এই প্রশ্নটা logical প্রশ্ন। একটা Universal truth কে base ধরে এই method এ logic দাঁড় করান হয়। এই method কে বলা হয় logical deduction method। কিন্তু এই প্রশ্নটায় universal truth কে base ধরে করা হয়নি।\n(একটু চিন্তা করে) যেমন ধরুন, ‘মানুষ মরনশীল’ এটা একটা সার্বজনীন সত্য। এটাকে premise ধরে প্রশ্ন করা হল, ‘রহিম একজন মানুষ, রহিম কি মরণশীল?’.. কিন্তু আপনি যে প্রশ্ন করেছেন তাতে বলা হয়েছে, এমন কোন বস্তু তৈরি করা যাবে কিনা, যা স্রষ্টা ধ্বংস করতে পারেনা? আমাদের আশপাশে এমন কোন উদাহরন নাই যেখানে কেউ কোন কিছু বানাল অথচ তা নষ্ট করতে পারেনা। আপনি যদি একটা গ্লাস বানান, আপনি জানেন, কত জোরে আঘাত করলে তা ভেঙ্গে যাবে। আপনি একটা কম্পিউটার বানালে জানেন যে, পানিতে চুবাইলে এইটা শেষ।\nএটা কখনই সম্ভব না যে, কেউ কোন একটা জিনিসকে তৈরি করেছে অথচ তা ধ্বংস করতে পারছেনা। তৈরি করার সাথে সাথেই ঐ জিনিষটার দুর্বলতা এবং নাড়ী নক্ষত্র স্রষ্টার জানা হয়ে যায়, যেভাবে আপনি জানেন আপনার তৈরি করা মেশিনটা কয়দিন সার্ভ করবে, কি করলে তা নষ্ট হয়ে যাবে। এটা স্রষ্টার দুর্বলতা নয়, বরং সৃষ্টির, স্রষ্টাকে অতিক্রম করতে না পারার অক্ষমতা! (ফাটা বেলুনের মত চুপসে গেলেন মাঝবয়সী বাবু। এ প্রশ্নের এরকম উত্তর তিনি জীবনেও শুনেন নি। মোল্লা যেভাবে প্রশ্নটার সার্জারি করে আবর্জনার স্তূপে ছুঁড়ে ফেলল, তাতে তিনি স্তম্ভিত হয়ে গেলেন। অথচ এ প্রশ্ন দিয়েই তিনি কত তরুণকে নাস্তিক বানিয়েছেন, কত হুজুরকে ঘোল খাইয়েছেন, অপমান করেছে, ফ্যাকাসে হাসি হাসলেন বাবু।\nPosted by Muhibul Haque at 12:42 No comments:\nকিছু অপ্রিয় সত্য কথা\n'শালী কখনো বোন হতে পারে\nআড়ালে একা থাকলে বুঝবেন।'\n'দেবর কখনো ভাই হতে পারে\nএকটু চান্স দিলেই বুঝবেন।'\n'কাজিন কখনো আপনার\nহতে পারে না –\n'বিপরীত লিংগের ফ্রেন্ড\nহালাল হয় না –\nচোখ কান খোলা রাখলে\n'ধর্মের ভাই-বোন,মা- বাপ\nনাই – স্বার্থের পরীক্ষায়\nএগুলো শুধুমাত্র শয়তানের কৌশল ব্যাতিত কিছুই না। আপনার মন খোলা যুক্তি দিয়ে হারামকে হালাল বানিয়ে আপনি আপনার জাহান্নাম ঠেকাতে পারবেন না। কারন মহা জ্ঞানী আমার স্রষ্টা আপনার চাইতে কম বুঝে এই সম্পর্ক গুলো হারাম করেন নাই। তিনি যা হারাম করছেন তা আপনার যুক্তি দিয়ে আটকানোর চেষ্টা করা আর তলোয়ার দিয়ে সাগরের পানি দুইভাগ করার চেষ্টা সমান। আল্লাহকে ভয় করুন, হারাম হালাল মেনে চলুন। আল্লাহ সুবহানাহু তা'য়ালা সবাইকে তাওফীক দিন,\nPosted by Muhibul Haque at 23:052comments:\n৫ মিনিটে মাত্র ৫টি গল্প যা আপনার দৃষ্টিভঙ্গি পাল্ট...


শিক্ষক সমিতির মানববন্ধন তদন্ত কমিটি গঠন | 361624|| Bangladesh Pratidin\nববি রেজিস্ট্রারের নৈতিক স্খলন\nবরিশাল বিশ্ববিদ্যালয়ের (ববি) রেজিস্ট্রার মো. মনিরুল ইসলামের নৈতিক স্খলনের তদন্তপূর্বক বিচার দাবিতে মানববন্ধন হয়েছে। বিশ্ববিদ্যালয় শিক্ষক সমিতির ব্যানারে গতকাল বেলা ১১টায় সদর উপজেলার কর্ণকাঠিতে বিশ্ববিদ্যালয় ক্যাম্পাসে এ মানববন্ধন অনুষ্ঠিত হয়। শিক্ষক সমিতির আহ্বানে এতে শিক্ষক-কর্মকর্তা-কর্মচারী ছাড়াও শিক্ষার্থীরা অংশগ্রহণ করেন। বিশ্ববিদ্যালয় শিক্ষক সমিতির ভারপ্রাপ্ত সভাপতি হেনা রানী বিশ্বাসের সভাপতিত্বে মানববন্ধনে বক্তব্য দেন সমিতির সাধারণ সম্পাদক আবু জাফর মিয়া, সাবেক সাধারণ সম্পাদক তানভীর কায়ছার প্রমুখ। মানববন্ধনে অংশগ্রহণকারী শিক্ষার্থীরা জানান, রেজিস্ট্রার মনিরুল ইসলামের অনৈতিক কর্মকাণ্ডে তারা বিব্রত। বিশ্ববিদ্যালয়ে একের পর এক যৌননিপীড়নের ঘটনা ঘটলেও কর্তৃপক্ষ কোনো পদক্ষেপ নিচ্ছে না। বিশ্ববিদ্যালয়ের ভাবমূর্তি রক্ষার স্বার্থে ওই ঘটনা তদন্ত করে অভিযুক্তকে চাকরিচ্যুত করাসহ আইনগত ব্যবস্থা নেওয়ার দাবি জানান তারা।\nবিশ্ববিদ্যালয় শিক্ষক সমিতির নেতারা বলছেন, গত বছরও রেজিস্ট্রারের বিরুদ্ধে বিশ্ববিদ্যালয়ের এক নারী কর্মকর্তাকে যৌন হয়রানির অভিযোগ উঠেছিল। ওই ঘটনার কোনো দৃষ্টান্তমূলক বিচার হয়নি। এবারও চাকরিপ্রত্যাশী এক ছাত্রীকে রেজিস্ট্রারের যৌন হয়রানির বিচার নিয়ে তারা সন্দিহান। তারা অনতিবিলম্বে ওই ঘটনা তদন্ত করে অভিযুক্তের বিরুদ্ধে দৃষ্টান্তমূলক শাস্তির দাবি জানান।\nবিশ্ববিদ্যালয়ের উপাচার্য প্রফেসর ড. এস এম ইমামুল হক বলেন, শিক্ষক সমিতির অভিযোগের পরিপ্রেক্ষিতে সিন্ডিকেট সদস্যদের নিয়ে তিন সদস্যের একটি উচ্চ পর্যায়ের তদন্ত কমিটি গঠন করা হয়েছে। কমিটিকে ১৫ কার্যদিবসের মধ্যে রিপোর্ট দিতে বলা হয়েছে। ওই রিপোর্টের ভিত্তিতে পরবর্তী আইনগত ব্যবস্থা নেওয়ার কথা বলেন তিনি।


অবশেষে বাতিল প্রাথমিক সমাপনী পরীক্ষা! অবশেষে বাতিল প্রাথমিক সমাপনী পরীক্ষা! – protidinshiksha.com\nঅবশেষে বাতিল প্রাথমিক সমাপনী পরীক্ষা!\nশিক্ষা ডেস্কঃ বৈশ্বিক মহামারি করোনার কারণে স্থবির হয়ে পড়েছে দেশের শিক্ষা ব্যবস্থা। তাই এই মহামারী করোনার কারণে বন্ধ দেশের সকল শিক্ষা প্রতিষ্ঠান।\nজানা যায়, করোনার এই পরিস্থিতির কারণে চলতি বছর প্রাথমিক শিক্ষা সমাপনী (পিইসি) পরীক্ষা হচ্ছে না।\nএর ফলে শিক্ষার্থীদের এবার বার্ষিক পরীক্ষার মাধ্যমে পাস করানোর চিন্তাভাবনা চলছে।\nসুত্র মতে, পিইসি পরীক্ষা বাতিলের নীতিগত সিদ্ধান্ত হয়েছে। গত সপ্তাহে এ নিয়ে প্রধানমন্ত্রীর কার্যালয়ে মুখ্য সচিব আহমদ কায়কাউসের উপস্থিতিতে শিক্ষা এবং প্রাথমিক ও গণশিক্ষা সচিবের একটি বৈঠক অনুষ্ঠিত হয়।\nসেখানে এই সিদ্ধান্ত নেয়া হয়। এর ভিত্তিতে উভয় মন্ত্রণালয়ে পৃথক দুটি সারসংক্ষেপ তৈরি হচ্ছে।\nআগামী রোববারের মধ্যে এটি অনুমোদনের জন্য পাঠানো হতে পারে। দুই মন্ত্রণালয়ের নির্ভরযোগ্য সূত্র এ তথ্য নিশ্চিত করেছে।\nএ বিষয়ে প্রাথমিক ও গণশিক্ষার সিনিয়র সচিব আকরাম-আল-হোসেন বলেন, ‘শিক্ষার্থীদের ঝুঁকির মধ্যে ফেলে ক্লাস-পরীক্ষা নেয়া হবে না।\nপরিস্থিতি যখন স্বাভাবিক হবে তখনই তারা স্কুলে যাবে। যেহেতু কবে প্রতিষ্ঠান খোলা যাবে তা আমরা জানি না।\nতাই একাধিক বিকল্প পদ্ধতি হাতে রেখে শিক্ষা কার্যক্রম শুরুর পরিকল্পনা তৈরি কাজ শুরু করা হয়েছে।’\nসংশ্লিষ্টরা বলছেন, সমাপনী পরীক্ষা না হলেও এই স্তরের শিক্ষার্থীদের বার্ষিক পরীক্ষা নেয়া হবে।\nএই ফলের ওপর ভিত্তি করে শিক্ষার্থীদের একটি অংশকে মেধাবৃত্তি দেয়ার চিন্তা আছে। শিক্ষাবর্ষ দীর্ঘ না করে বছরের মধ্যেই ছাত্রছাত্রীদের শ্রেণিভিত্তিক লেখাপড়া শেষ করার চিন্তাভাবনা চলছে।\nসেপ্টেম্বর থেকে নভেম্বরের মধ্যে প্রাথমিক শিক্ষা প্রতিষ্ঠান খুলে দেয়া সম্ভব হলে সংক্ষিপ্ত সিলেবাসে ডিসেম্বরে বার্ষিক পরীক্ষা নেয়া হবে। আর ডিসেম্বরের মধ্যে তা সম্ভব না হলে শিক্ষার্থীদের পরবর্তী শ্রেণিতে ‘অটো-পাস’ দিয়ে তুলে দেয়া হবে।\nএ লক্ষ্যেই বুধবার এনসিটিবিতে কারিকুলাম বিশেষজ্ঞদের বৈঠক শুরু হচ্ছে। এছাড়া কয়েকদিন ধরে এ নিয়ে ময়মনসিংহে জাতীয় প্রাথমিক শিক্ষা একাডেমিতে (নেপ) বিশেষজ্ঞদের বৈঠক চলছে।


সম্মিলিত প্রচেষ্টায় রংপুর তামাকমুক্ত করতে পারবো\nPublished : Tuesday, 30 July, 2019 at 9:07 PM\nকোনো কাজই আসলে অসম্ভব নয়। এই সভায় বিভিন্ন সরকারি সেক্টরের লোকজন এসেছেন। সকলেই সম্মিলিত প্রচেষ্টায় ও উদ্যোগ নিলে আমরা রংপুর সিটিকে ধূমপানমুক্ত করতে পারবো। ‘গতকাল মঙ্গলবার সকালে রংপুর জেলা প্রশাসকের সম্মেলন কক্ষে ‘তামাকমুক্ত রংপুর নগরী বাস্তবায়ন’ শীর্ষক মতবিনিময় ও কর্মপরিকল্পনা সভায় প্রধান অতিথির বক্তব্যে অতিরিক্ত জেলা ম্যাজিস্ট্রেট (এডিএম) মো. আরাফাত রহমান এসব কথা বলেন।\nরাজশাহীর উন্নয়ন ও মানবাধিকার সংস্থা ‘এ্যাসোসিয়েশন ফর কমিউনিটি ডেভেলপমেন্ট-এসিডি’র সহযোগিতায় এবং জেলা তামাক নিয়ন্ত্রণ আইন বাস্তবায়ন টাস্কফোর্স কমিটির আয়োজনে অনুষ্ঠিত সভায় তিনি আরও বলেন, ‘প্রধানমন্ত্রীর ২০৪০ সালের মধ্যে দেশকে তামাকমুক্ত দেশ হিসেবে গড়ার পরিকল্পনা করেছেন। তিনি ঘোষণা দিয়েছেন, আমরা ২০৪১ সালের মধ্যে উন্নত দেশে পরিণত হবো। উন্নত বিশ্ব যেখানে তামাক ছেড়ে দিচ্ছে সেখানে আমরা কেন পারবো না?\nএডিএম বলেন, ‘সবাই জানেন রংপুর শহরকে তামাকের নগরী বলা হয়। রংপুরের বিভিন্ন জায়গায় তামাকজাত দ্রব্য তৈরী এবং উৎপাদন হয়। এ কারণে তামাকমুক্ত রংপুর নগরী গড়তে হলে আমাদের সকলের সম্মিলিত প্রচেষ্টার প্রয়োজন রয়েছে। এজন্য অনেক কাজ করতে হবে। তামাক নিয়ন্ত্রণ আইনে কিছু এমেন্ডমেন্ট আছে। সেগুলো বাস্তবায়ন করতে হবে।\nতিনি বলেন, ‘আমরা ইদানিং গভীর উদ্বেগের সঙ্গে লক্ষ্য করছি যে, স্কুলের শিক্ষার্থীরা ধূমপায়ী হয়ে উঠছে। এটি আমাদেরকে ভাবিয়ে তুলেছে। এজন্য স্কুলের প্রধান শিক্ষকদের সঙ্গে নিয়ে বিভিন্ন ধরনের সচেতনতামূলক প্রোগ্রাম করতে হবে। আমাদের আরেকটি কাজ করতে হবে তা হলো-তামাকমুক্ত নগরী গড়ে তোলার শুরুতেই আমরা একটা জরীপ করতে পারি যে, এখানে কী ধরনের তামাকসেবী রয়েছে। যত্রতত্র কোন পাবলিক প্লেসগুলোতে ধূমপায়ী বেশী, কেন বেশী এই জায়গাগুলো আমাদেরকে প্রথমে চিহ্নিত করতে হবে।\nএডিএম আরও বলেন, ‘যে ব্যক্তি নিয়মিত ধূমপান করেন সে স্বাভাবিক আয়ু থেকে ২০-২২ বছর কম সময় বাঁচতে পারে। আর এর ক্ষতিকর দিক সম্পর্কে আমরা সকলেই জানি, হার্ট, ফুসফুসের রোগ থেকে শুরু করে নানাবিধ রোগ এই তামাক সেবনের ফলে হয়ে থাকে। আরেকটি বিষয় হলো- পরোক্ষ ধূমপানের ফলে অধূমপায়ীরাও ক্ষতিগ্রস্ত হচ্ছে। এটি যাতে না হয় সেই বিষয়টি নিয়ে আমাদেরকে কাজ করতে হবে।’\nডেপুটি সিভিল সার্জন বলেন ডা. কানিজ সাবিহা বলেন, ‘ইতোমধ্যেই সিভিল সার্জন অফিসের উদ্যোগে সালেক মার্কেটকে ধূমপান মুক্ত করা হয়েূছে। পর্যায়ক্রমে নগরীর আরও ৪-৫টি আচ্ছাদিত মার্কেটকে শতভাগ ধূমপানম্ক্তু করা হবে।’ইসলামিক ফাউন্ডেশনের সহকারি পরিচালক মো. শামসুল হক বলেন, ‘তামাকমুক্ত নগরী গড়তে মানুষকে সচেতন করতে হবে। এজন্য ঈমামদেরকে একটি চিঠির মাধ্যমে জানিয়ে দেয়া হবে যাতে করে তারা মসজিদে খুৎবার আগে এ বিষয়টি নিয়ে আলোচনা করেন।’\nএসিডি’র প্রোগ্রাম ম্যানেজার মো. শাহীনুর রহমানের পরিচালনায় ‘তামাকমুক্ত রংপুর নগরী’ শীর্ষক মাল্টিমিডিয়া প্রেজেন্টেশন দেন এডভোকেসি অফিসার মো. শরিফুল ইসলাম শামীম। সভায় অন্যদের মধ্যে সহকারি কমিশনার মো. মেহেদী হাসান, রংপুর চেম্বার অব কমার্সের পরিচালক পার্থ বোস, সহকারি জেলা শিক্ষা অফিসার শাহরিনা দিলরুবা, বিআরটিএ এর সহকারি রাজস্ব কর্মকর্তা মো. এরশাদ মিয়া, জেলা সহকারি তথ্য অফিসার মো. আলমগীর কবির, মহিলা বিষয়ক কর্মকর্তার উপ-পরিচালক কাওসার পারভীন, শ্যাডো’র নির্বাহী পরিচালক মো. সারওয়ার জামিল খন্দকার, রংপুর প্রেসক্লাব সাধারণ সম্পাদক রশিদ বাবু, জেলা মাদকদ্রব্য নিয়ন্ত্রণ অধিদপ্তরের পরিদর্শক তরুণ কুমার রায়, জেলা স্যানিটারি ইন্সপেক্টর (ডিএসআই) মো. মাহবুবার রহমান, রংপুর রেঁস্তোরা মালিক সমিতির সভাপতি আব্দুল মজিদ খোকন, রংপুর দোকান মালিক সমিতির সভাপতি মো. আলতাফ হোসেন প্রমুখ উপস্থিত ছিলেন।\nআরও সংবাদ বিষয়: সিটি তামাকমুক্ত রংপুর\nসৈয়দপুরে সিএসআর উইন্ডো বাংলাদেশের জীবাণুনাশক স্প্রে\nকুড়িগ্রাম জেলা পরিষদ সদস্য বুলবুলের খাদ্যসামগ্রী বিতরণ\nরংপুরে ৮ বাড়ি লকডাউন\nহিলিতে করোনা সন্ধেহে বাড়িতে প্রবেশে প্রতিবেশিদের বাধা


কী আছে মোদির মনে | Alokito Sakal\nকী আছে মোদির মনে\nপ্রকাশিত : ১১:৪৫ AM, ৫ অক্টোবর ২০১৯ শনিবার ১৭৩ বার পঠিত\nভারতের প্রধানমন্ত্রী নরেন্দ্র মোদির আমন্ত্রণে চার দিনের রাষ্ট্রীয় সফরে বাংলাদেশের প্রধানমন্ত্রী শেখ হাসিনা নয়াদিল্লি সফরে আসেন। গতকাল তিনি ওয়ার্ল্ড ইকোনমিক ফোরামের (ডব্লিউইএফ) ইন্ডিয়ান ইকোনমিক সামিটের সমাপনী অধিবেশনে বক্তব্য দেন। সেখানে তিনি বলেন প্রতিবেশী দেশগুলোর সঙ্গে ভালো সম্পর্ক রেখে বিভিন্ন সমস্যার সমাধান চায় বাংলাদেশ। আজ সকালে দিল্লির হায়দারাবাদ হাউসে নরেন্দ্র মোদির সঙ্গে তার দ্বিপক্ষীয় বৈঠক অনুষ্ঠিত হবে।\nদক্ষিণ এশীয় দুই নেতার এ বৈঠকে দুদেশের মধ্যে ১০-১২ চুক্তি স্বাক্ষর হওয়ার কথা রয়েছে। বাংলাদেশের পক্ষ থেকে তিস্তা, এনআরসি, সীমান্ত হত্যা ও রোহিঙ্গা ইস্যু তোলা হবে। কিন্তু শেষ পর্যন্ত এবারের সফরে এ সমস্যাগুলোর বাস্তবিক কোনো সমাধান না হওয়ার সম্ভাবনায় বেশি বলে মনে করছেন বিশ্লেষকরা।\nকূটনীতিকরা মনে করেন, বাংলাদেশ-ভারত সম্পর্ক অতীতের যেকোনো সময়ের চেয়ে এখন উষ্ণ। বিশেষ করে গত ১০ বছরে দুই দেশের মধ্যে শতাধিক চুক্তি হয়েছে, যার ৬৮টিই হয়েছে গত তিন বছরে। এ সময়ে কয়েক দশকের স্থলসীমান্ত বিরোধের নিষ্পত্তি হয়েছে, সমুদ্রসীমা নিয়েও বিরোধ কেটে গেছে দুই দেশের। অর্থনৈতিক, সামাজিক ও সাংস্কৃতিক ক্ষেত্রেও গতিশীলতা বেড়েছে। কিন্তু বাংলাদেশের ১৭ কোটি মানুষের বহু আকাক্ষিত তিস্তা নদীর পানিবণ্টন চুক্তি বছরের পর বছর অমীমাংসিত পড়ে রয়েছে।\nঅনেকবার আশ্বাসের পরও সীমান্তে বাংলাদেশি হত্যা বন্ধ হয়নি। আসামের নাগরিকপঞ্জি (এনআরসি) নিয়ে তৈরি হয়েছে নতুন উদ্বেগ। এ ছাড়া রোহিঙ্গা সংকট সমাধানে দিল্লির জোরালো ভূমিকা প্রত্যাশা করলেও এ নিয়ে দ্বৈতনীতি অব্যাহত রেখেছে ভারত। আজকের দুই প্রধানমন্ত্রীর বৈঠকে অমীমাংসিত ও প্রত্যাশিত এসব সংকটের জট খুলবে কিনা তা নিয়ে আগ্রহ সবার। কূটনীতিকদের ভাষ্য, ছোট প্রতিবেশী হিসাবে বাংলাদেশ ভারতকে উজাড় করে দিলেও বড় প্রতিবেশী হিসেবে উদারতা কম ভারতের। বরং বছরের পর বছর এমন সব সংকট জিইয়ে রেখেছে যেটা বাংলাদেশের জন্য অস্বস্তিকর।\nএ প্রসঙ্গে ঢাকা বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক ড. আমেনা মহসীন বলেছেন, সম্পর্ক উন্নয়নের জন্য যেকোনো দেশেই প্রধানমন্ত্রীর সফর ইতিবাচক। প্রধানমন্ত্রীর ভারত সফরকেও আমরা ইতিবাচকভাবে দেখছি। তবে প্রধানমন্ত্রীর ভারত সফরে বাংলাদেশের তিস্তা চুক্তিসহ যে অমীমাংসিত ইস্যুগুলো আছে আমি মনে করি না যে তার কোনো কিছুর সমাধান হবে। তিস্তা চুক্তির ব্যাপার ভারতের স্পষ্ট একটা অবস্থান আছে। ওদের অভ্যান্তরীণ একটি রাজনীতি আছে। সেখানে যতদিন পর্যন্ত সেটা সমাধান না হয় ততদিন পর্যন্ত তিস্তা চুক্তি নিয়ে কিছু হবে বলে মনে হয় না। এখন ভারত বলছে তিস্তা চুক্তির নতুন ফরমুলার কথা। হয়তো প্রধানমন্ত্রীর এই সফরে সেটা নিয়ে আলাপ আলোচনা হতে পারে।\nকূটনীতিক সূত্রে জানা গেছে, তিস্তা নিয়ে আলাদাভাবে এখনই কোনো চুক্তি হওয়ার সম্ভাবনা নেই। তবে ভারত-বাংলাদেশের ৫৪টি অভিন্ন নদীর পানিবণ্টন তথা বেসিন ম্যানেজমেন্ট নিয়ে দুদেশের মধ্যে একটি সমঝোতা হওয়ার সম্ভাবনা প্রবল।\nএ প্রসঙ্গে ভারতের বিবেকানন্দ ইন্টারন্যাশনাল ফাউন্ডেশনের সিনিয়র ফেলো শ্রীরাধা দত্ত গণমাধ্যমে বলেন, ‘বাংলাদেশের একটা বহুদিনের দাবি ছিল ৫৪টা অভিন্ন নদী নিয়েই একটা সর্বাত্মক চুক্তি করা হোক। আমার ধারণা এবার সেই ব্যাপারে ভারত নীতিগতভাবে রাজি হয়ে যাবে।’\nঅভিন্ন নদীর পানিবণ্টন নিয়ে সমঝোতা হলে আগামী দিনে হয়তো এই সমঝোতাই তিস্তা চুক্তির ভিত গড়ে দিতে পারে বলে মনে করছেন বিশ্লেষকরা। তবে এর ভিন্ন মতও আছে। অনেকে মনে করছেন, ভারতের কেন্দ্রীয় সরকার ও রাজ্য সরকারগুলোর মধ্যে এ নিয়ে আগে সমঝোতা না হলে এ ধরনের সমঝোতা সফলতার মুখ দেখা সুদূরপরাহত। তিস্তার ক্ষেত্রে পশ্চিমবঙ্গ সরকারের ইন্টারেস্ট পাশ কাটানো সম্ভব নয়। তাই তিস্তার জট খোলার বিষয়ে আস্থা রাখা দায়।\nশেষ কোথায় এনআরসির উদ্বেগ\nভারতের নাগরিক তালিকা এনআরসি নিয়ে প্রধানমন্ত্রী শেখ হাসিনাকে আশ্বস্ত করেছেন ভারতের প্রধানমন্ত্রী নরেন্দ্র মোদি। ভারত সফররত শেখ হাসিনাকে ইন্ডিয়ান এক্সপ্রেসের এক সাংবাদিকের প্রশ্নের জবাবে তিনি বলেছেন, জাতিসংঘ অধিবেশনে পার্শ্ববৈঠকে মোদির সঙ্গে কথা হয়েছে তার। নরেন্দ্র মোদি প্রধানমন্ত্রীকে আশ্বাস দিয়েছেন যে এনআরসি নিয়ে বাংলাদেশের উদ্বিগ্ন হওয়া কিছু নেই। এটা ভারতের অভ্যন্তরীণ বিষয়।\nএর আগে, এনআরসি নিয়ে একই বক্তব্য ঢাকা সফরে গিয়ে বলেছিলেন ভারতের পররাষ্ট্রমন্ত্রী এস জয়শঙ্কর। ভারতের প্রধানমন্ত্রী মোদির কথায় তিনি (বাংলাদেশের প্রধানমন্ত্রী) আশ্বস্ত ও সন্তুষ্ট কি না? জানতে চাওয়া হলে শেখ হাসিনা বলেন, ‘অবশ্যই সন্তুষ্ট। প্রধানমন্ত্রী (মোদি) নিজে আশ্বাস দিয়েছেন। আমি কেন তা হলে অন্য কিছু ভাবব?’\nমোদির এ আশ্বাসের পরও বাংলাদেশের গলার কাঁটার মতো খচখচ করছে নাগরিকত্ব সংশোধন বিল। ভারতের শাসক দল বিজেপি চাইছে, আসামসহ সারা দেশে নাগরিকপঞ্জি তৈরি করার আগে নাগরিকত্ব আইন সংশোধন করে ফেলতে। এই আইন সংশোধন হলে বাংলাদেশ, পাকিস্তান ও আফগানিস্তানের ‘অত্যাচারিত-বিতাড়িত’ সংখ্যালঘুদের ভারতের নাগরিকত্ব লাভ সহজতর হয়ে যাবে।\nভারতীয় বিশ্লেষকরাই বলছেন, এনআরসি নিয়ে ভারতের বরাভয় দান বাংলাদেশকে নিশ্চিন্ত করলেও বন্ধু এই প্রতিবেশী দেশের দুশ্চিন্তা বাড়ছে নাগরিকত্ব আইন সংশোধনের উদ্যোগকে কেন্দ্র করে। সম্প্রতি বিজেপির সভাপতি অমিত শাহ কলকাতায় বলেছেন, সারা দেশে এনআরসি চালু করা তো হবেই, তার আগে সংশোধন করা হবে নাগরিকত্ব আইন। সম্প্রতি একই কথা শুনিয়েছেন শাসক দলের ঘনিষ্ঠ রাষ্ট্রীয় স্বয়ং সেবক সংঘের প্রধান মোহন ভাগবতও। নাগরিকত্ব নিয়ে কোনো হিন্দুকে যাতে অনিশ্চয়তায় পড়তে না হয়, তারা যাতে নাগরিকত্ব পান, ভারত সরকার তা নিশ্চিত করবে। বিজেপির উদ্দেশ্য, এনআরসিতে নাম না-ওঠা অ-মুসলমান ‘বিদেশি’দের ভারতের নাগরিকত্ব দেওয়া।\nপ্রস্তাবিত সংশোধনীর লক্ষ্য ২০১৪ সালের ৩১ ডিসেম্বরের মধ্যে বাংলাদেশ, পাকিস্তান ও আফগানিস্তান থেকে যেসব হিন্দু, বৌদ্ধ, খ্রিস্টান, জৈন ও পার্সি ভারতে চলে এসেছেন, ছয় বছরের অপেক্ষা শেষে তারা সবাই ভারতের নাগরিক হতে পারবেন। এ ক্ষেত্রে সংকটে পড়বে মুসলিম জনগোষ্ঠী। যাদের বিভিন্ন সময়ে বাংলাদেশি বলে প্রচারণা চালাচ্ছেন বিজেপি ও আরএসের নীতি-নির্ধারকরা। অনুপ্রবেশকারী আখ্যা দিয়ে এসব নাগরিককে বাংলাদেশে পাঠিয়ে দেওয়া হবে এমন বক্তব্যে মাঠ গরম করছেন কেউ কেউ।\nএকদিকে আশ্বস্ত করা অন্যদিকে হুমকি-এনআরসি নিয়ে এই দ্বৈত নীতির কারণেই বাড়ছে উদ্বেগ। এ সফরে প্রধানমন্ত্রী তাই গুরুত্বের সঙ্গেই এ প্রসঙ্গে আলোচনা করতে চান। কেননা বাংলাদেশের অভ্যন্তরীণ রাজনীতিতেও এর প্রভাব রয়েছে। অর্থনৈতিকভাবে বাংলাদেশকে এগিয়ে নিতে হলে রাজনৈতিক স্থিতিশীলতা প্রয়োজন। কিন্তু এনআরসির ইস্যু ধরে ধর্মনিরপেক্ষ রাজনীতির বদলে উগ্রবাদ মাথাচাড়া দিয়ে উঠতে পারে। এর ওপর যদি লাখ লাখ ভারতীয় নাগরিককে বাংলাদেশের দিকে ঠেলে দেয় তাহলে সেটা বাংলাদেশের জন্য শুধু ভয়ানক বোঝাই হবে না। আঞ্চলিক স্থিতিশীলতাতেও ছেদ ঘটবে।\nনাগরিকপঞ্জি আর নাগরিকত্ব সংশোধন বিল নিয়ে তাই বাংলাদেশের গভীর উদ্বেগ। বিশ্লেষকরা মনে করছেন, এই আইন সংশোধিত হলে সেটা বাংলাদেশের কাছে এক বিরাট চ্যালেঞ্জ হয়ে দাঁড়াবে। দেশের সংখ্যালঘুদের ওপর দৃর্বৃত্তদের আক্রমণ নেমে আসতে পারে। ভারতের বোঝা উচিত, তাদের এই পদক্ষেপ মৌলবাদী শক্তিদের উৎসাহিত করবে। তাতে হিতে বিপরীত হতে পারে।\nবাংলাদেশের ধর্মনিরপেক্ষ চরিত্র রক্ষায় প্রধানমন্ত্রী শেখ হাসিনা ও তাঁর দল আওয়ামী লীগ সদা সচেষ্ট। বিদেশি বাছাইয়ের নামে কিছু মুসলমানকে যদি বাংলাদেশে ঠেলে পাঠানো হয়, তার একটা প্রতিক্রিয়া দেশের অভ্যন্তরে পড়লেও পড়তে পারে। তেমন হলে বাংলাদেশের ধর্মনিরপেক্ষ চরিত্র রক্ষা হয়ে দাঁড়াবে যথেষ্ট চ্যালেঞ্জিং।\nএ বিষয়ে ড. আমেনা মহসীন বলেছেন, ভারত বলছে এটা তাদের অভ্যন্তরীণ বিষয়। কিন্তু তারা আবার একই সঙ্গে অন্য কথাও বলছে। এনআরসি নিয়ে বাংলাদেশের অবস্থানটা শক্তভাবে তুলে ধরতে হবে প্রধানমন্ত্রীর এই সফরে। রোহিঙ্গা সমস্যা নিরসনে বাংলাদেশকে আরও জোরালো সমর্থন চাইতে হবে, যাতে ভারত মিয়ানমারকে চাপ প্রয়োগ করে রোহিঙ্গাদের ফিরিয়ে নিতে।\nসীমান্ত হত্যা নিয়ে অস্বস্তি\nবাংলাদেশ-ভারত সম্পর্ক সূত্রের অন্যতম বিষয় সীমান্ত। বাংলাদেশের জন্য একটা বড় মাথাব্যথার কারণ ভারতীয় সীমান্তরক্ষী বাহিনীর মাধ্যমে বাংলাদেশি নাগরিক হত্যা। বাংলাদেশের অভ্যন্তরীণ রাজনীতিতে এর প্রভাব ব্যাপক। সীমান্তে হত্যা শূন্যে নামিয়ে আনার ব্যাপারে দুই দেশের মধ্যে বারবার আলাপ হলেও তা ব্যর্থ হয়েছে। গত কয়েক মাসে এ হত্যাকাণ্ড বেড়েছেও। সীমান্ত হত্যা নিয়ে বাংলাদেশের অস্বস্তি বাড়ছে।\nবাংলাদেশ ও ভারতের পররাষ্ট্র মন্ত্রণালয় জানিয়েছে, আজকের শীর্ষ বৈঠকে সীমান্তে হত্যা, সন্ত্রাসবাদবিরোধী সহযোগিতা, বাণিজ্য, নৌপরিবহন, বন্দর ব্যবস্থাপনা, বিবিআইএম (বাংলাদেশ, ভুটান, ভারত ও নেপালকে নিয়ে গঠিত উপআঞ্চলিক জোট), অভিন্ন নদীর পানিবণ্টন সংক্রান্ত কাঠোমো চুক্তি, রোহিঙ্গা, উন্নয়ন, জ্বালানিসহ বিভিন্ন বিষয়ে আলোচনা হবে। যুব ও ক্রীড়া, সমুদ্র গবেষণা, অর্থনীতি, বাণিজ্য, পণ্যের মান নিয়ন্ত্রণ, শিক্ষাসহ কয়েকটি বিষয়ে বিনিময় চুক্তি ও সমঝোতা স্মারক সই হবে। ভিডিও কনফারেন্সের মাধ্যমে তিনটি যৌথ প্রকল্পের উদ্বোধন করবেন দুই নেতা।


Do you know these facts aboutbgrade Bollywood films dgtl - www.anandabazar.com\nবলিউডের বি গ্রেড ছবি সম্পর্কে এই তথ্যগুলি জানেন?\n২৬, অগস্ট, ২০১৮ ০৯:০০:০০ | শেষ আপডেট : ৩০, অগস্ট, ২০১৮ ১১:৫৭:০১\nবলিউডে মূল ধারার ছবির বাইরেও আরও এক ধরনের ছবি তৈরি হয়। লো বাজেট এবং উত্তেজক দৃশ্য। এগুলোই এই ছবির ইউএসপি। ‘খুনি হাভেলি’, ‘পিয়াসী পত্নী’, ‘পেয়ার কি তমান্না’-জাতীয় বি গ্রেড ছবিগুলির পিছনেও কিন্তু অনেক না জানা কথা রয়েছে। আশি কিংবা নব্বই এর দশকের বি-গ্রেড সি-গ্রেড ছবির থেকে এখনকার ছবির চরিত্রগত পার্থক্য অনেক।\nছবিগুলি থেকে মোট পাঁচ লক্ষ থেকে আট লক্ষ টাকার মত লাভ হয়। আজ যদি একটা ছবি দিল্লিতে মুক্তি পায়। তাহলে তিন মাস পর তা মুক্তি পাবে দক্ষিণ ভারতে। আরও ৬ মাস পর মুক্তি পাবে রাজস্থানে। এভাবেই চলে ছবিগুলি।\nদু’ঘণ্টার একটি বি গ্রেড ছবি তৈরি করতে খরচ হয় আনুমানিক ১০ থেকে ১২ লক্ষ টাকা।\nদৈনিক ১০ টাকা থেকে ৫ হাজার টাকা, এই হল ছবিগুলির অভিনেতা-অভিনেত্রীদের আয়।\nকোনও কোনও অভিনেতা দিন প্রতি ১৫ হাজার টাকাও পান। ছবিগুলি শুটিং করা হয় দিন চারেকের মধ্যেই। প্রতি বছর বলিউডে ২০০টির কাছাকাছি বি বা সি গ্রেড ছবি তৈরি হয়।\nএই ছবির সঙ্গে যুক্ত এক পরিচালক জানালেন, সেন্সর বোর্ড থাকায় এই ধরনের ছবি তৈরিতে মারাত্মক সমস্যা রয়েছে।\nএই ধরনের ছবি প্রেক্ষাগৃহ অবধি পৌঁছে দেওয়াটা বড় চ্যালেঞ্জ। বলিউডের বেশ কিছু নামী তারকাও নাকি এই ধরনের ছবিতে কাজ করেছেন!\nএই ধরনের ছবিতে নাকি জিতেন্দ্র, রাজ বব্বররাও একটা সময় অভিনয় করেছেন। অনেক বলিউড পরিচালকও নাকি প্রথম জীবনে এই ধরনের ছবিতে সহকারী পরিচালনার কাজ করেছেন।\nএকটা সময় ছিল যখন এই ছবিগুলি যে প্রেক্ষাগৃহে মুক্তি পেত। সেখানে ৪০ জন কর্মচারী থাকতেন।\nবর্তমানে মুম্বইয়ে এ ধরনের ছবির জন্য নির্দিষ্ট প্রেক্ষাগৃহগুলিতে চার জন কর্মী খুঁজে পাওয়া মুশকিল।\nএকটি প্রেক্ষাগৃহের মালিক জানালেন, সম্পত্তি কর, পুরসভার কর, বিনোদন কর সবই দিতে হয় তাঁদের। কিন্তু টাকা নেই একেবারেই।\nইন্টারনেটের যুগে এই ধরনের ছবি দেখতে প্রেক্ষাগৃহে ভিড় আর তেমন হয় না।\nএই ছবির এক পরিচালক বললেন, তাঁর ধারণা, আগামী দু’ বছরের মধ্যে সবকটি ‘সিঙ্গল স্ক্রিন’ প্রেক্ষাগৃহ বন্ধ হয়ে যাবে।\nএইচডি ক্যামেরায় শুটিং করে এই ছবিগুলি ইউটিউবে আপলোড করে দেওয়া এর চেয়ে সহজ, বলছেন এক পরিচালক।\nএই ছবিগুলি আপলোড করে দিলে মানুষের কাছে সহজে পৌঁছে যাবে। তাঁরা শেয়ার করতেও পারবেন, দাবি নির্মাতাদের।\nইউটিউবে বি কিংবা সি গ্রেড ছবিগুলির ৩০০টি চ্যানেল রয়েছে। সে ক্ষেত্রে মাসিক লভ্যাংশ দু’ থেকে তিন লক্ষের কাছাকাছি, জানালেন এক অভিনেত্রী। এই ধরনের ছবিতেই কাজ করবেন, স্পষ্ট জানান তিনি।\nআগামী দু’বছরের মধ্যে এই ধরনের ছবির দর বাড়বে, দাবি করলেন আরেক অভিনেত্রীর। তিনি বলেন, লোকজন তাঁকে ‘সেক্সি’ বললে শুনতে বেশ ভালই লাগে।\nএই ধরনের ছবিতে কাজ করে বলিউডের এক নম্বর নায়িকাও হয়েছেন কেউ কেউ, এমনটাই জানালেন এক অভিনেত্রী। তিনিও এই ধরনের ছবি থেকে বলিউডের মূল ধারার ছবিতে কাজ করতে চান।\nবলিউডে এই ধরনের ছবিগুলি তৈরি করা হলেও দক্ষিণ ভারতীয় ছবির জগতের জন্য বেশিরভাগল ক্ষেত্রেই ডাবিং করাও হয়ে থাকে। কোনও কোনও ক্ষেত্রে আবার উল্টোটাও হয়েছে।